Årsberetning om EU-agenturerne for regnskabsåret 2017

(2018/C 434/01)

INDHOLD

Liste over akronymer 2

KAPITEL 1 EU-agenturerne og Revisionsrettens revision 4

KAPITEL 2 Oversigt over resultaterne af revisionen 15

KAPITEL 3 Revisionserklæringer og andre agenturspecifikke resultater af revisionen 29

LISTE OVER AKRONYMER

Listen over akronymer indeholder de EU-agenturer og andre EU-organer, der er omfattet af denne beretning.

Akronym Fuldt navn Placering ACER Agenturet for Samarbejde mellem Energireguleringsmyndigheder Ljubljana, Slovenien BEREC-kontoret Støttekontoret for Sammenslutningen af Europæiske Tilsynsmyndigheder inden for Elektronisk Kommunikation Riga, Letland CdT Oversættelsescentret for Den Europæiske Unions Organer Luxembourg, Luxembourg Cedefop Det Europæiske Center for Udvikling af Erhvervsuddannelse Thessaloniki, Grækenland Cepol Den Europæiske Unions Agentur for Uddannelse inden for Retshåndhævelse Budapest, Ungarn CHAFEA Forvaltningsorganet for Forbrugere, Sundhed, Landbrug og Fødevarer Luxembourg, Luxembourg CPVO EF-Sortsmyndigheden Angers, Frankrig EACEA Forvaltningsorganet for Undervisning, Audiovisuelle Medier og Kultur Bruxelles, Belgien EASA Det Europæiske Luftfartssikkerhedsagentur Køln, Tyskland EASME Forvaltningsorganet for Små og Mellemstore Virksomheder Bruxelles, Belgien EASO Det Europæiske Asylstøttekontor Valletta, Malta EBA Den Europæiske Banktilsynsmyndighed London, Det Forenede Kongerige ECDC Det Europæiske Center for Forebyggelse af og Kontrol med Sygdomme Stockholm, Sverige ECHA Det Europæiske Kemikalieagentur Helsingfors, Finland EEA Det Europæiske Miljøagentur København, Danmark EFCA EU-Fiskerikontrolagenturet Vigo, Spanien EFSA Den Europæiske Fødevaresikkerhedsautoritet Parma, Italien EIGE Det Europæiske Institut for Ligestilling mellem Mænd og Kvinder Vilnius, Litauen EIOPA Den Europæiske Tilsynsmyndighed for Forsikrings- og Arbejdsmarkedspensionsordninger Frankfurt, Tyskland EIT Det Europæiske Institut for Innovation og Teknologi Budapest, Ungarn EMA Det Europæiske Lægemiddelagentur London, Det Forenede Kongerige EMCDDA Det Europæiske Overvågningscenter for Narkotika og Narkotikamisbrug Lissabon, Portugal EMSA Det Europæiske Søfartssikkerhedsagentur Lissabon, Portugal ENISA Den Europæiske Unions Agentur for Net- og Informationssikkerhed Heraklion, Grækenland ERA Den Europæiske Unions Jernbaneagentur Valenciennes, Frankrig ERCEA Forvaltningsorganet for Det Europæiske Forskningsråd Bruxelles, Belgien ESMA Den Europæiske Værdipapir- og Markedstilsynsmyndighed Paris, Frankrig ETF Det Europæiske Erhvervsuddannelsesinstitut Torino, Italien EUIPO Den Europæiske Unions Kontor for Intellektuel Ejendomsret Alicante, Spanien eu-LISA Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed Tallinn, Estland EU-OSHA Det Europæiske Arbejdsmiljøagentur Bilbao, Spanien Euratom Euratoms Forsyningsagentur Luxembourg, Luxembourg Eurofound Det Europæiske Institut til Forbedring af Leve- og Arbejdsvilkårene Dublin, Irland Eurojust Den Europæiske Unions Enhed for Retligt Samarbejde Haag, Nederlandene Europol Den Europæiske Unions Agentur for Retshåndhævelsessamarbejde Haag, Nederlandene FRA Den Europæiske Unions Agentur for Grundlæggende Rettigheder Wien, Østrig Frontex Det Europæiske Agentur for Grænse- og Kystbevogtning Warszawa, Polen GSA Det Europæiske GNSS-Agentur Prag, Den Tjekkiske Republik INEA Forvaltningsorganet for Innovation og Netværk Bruxelles, Belgien REA Forvaltningsorganet for Forskning Bruxelles, Belgien SRB Den Fælles Afviklingsinstans Bruxelles, Belgien

KAPITEL 1

EU-agenturerne og Revisionsrettens revision

INDHOLD

Punkt Side INDLEDNING 1.1-1.3 5 EU-AGENTURERNE 1.4-1.21 5 De forskellige typer agenturer hjælper EU med at udforme og gennemføre politikker 1.4-1.14 5 De decentrale agenturer adresserer specifikke politikbehov 1.8-1.9 7 Kommissionens forvaltningsorganer gennemfører EU-programmer 1.10 8 De andre organer har specifikke mandater 1.11-1.14 8 Agenturerne finansieres fra forskellige kilder og under forskellige FFR-udgiftsområder 1.15-1.20 8 EU-agenturernes netværk fremmer samarbejdet mellem agenturerne og kommunikationen med interessenterne 1.21 13 VORES REVISION 1.22-1.32 13 Vi har mandat til at revidere agenturernes årsregnskaber og transaktioner 1.22-1.24 13 Vores revision adresserer de identificerede risici 1.25-1.32 13

INDLEDNING

1.1. Den Europæiske Revisionsret blev oprettet ved traktaten om Den Europæiske Unions funktionsmåde ( 1 ) som ekstern revisor af EU's finanser. I denne egenskab fungerer vi som den uafhængige beskytter af EU-borgernes finansielle interesser, navnlig ved at bidrage til at forbedre EU's økonomiske forvaltning. Flere oplysninger om vores arbejde kan findes i vores aktivitetsrapporter, vores årsberetninger om gennemførelsen af EU-budgettet, vores særberetninger, vores horisontale analyser og vores udtalelser om ny eller ajourført EU-lovgivning eller om andre afgørelser med betydning for den økonomiske forvaltning ( 2 )

1.2. Inden for dette mandat undersøger vi hvert år regnskaberne og de underliggende transaktioner for alle EU's institutioner, agenturer og andre organer ( 3 )

1.3. Denne beretning præsenterer resultaterne af vores revision af EU's agenturer og andre organer (under ét betegnet »agenturerne«) for regnskabsåret 2017. Beretningen er struktureret som følger: — Kapitel 1 beskriver agenturerne og vores revision — Kapitel 2 præsenterer de samlede resultater af revisionen — Kapitel 3 indeholder revisionserklæringen for hvert af de 41 agenturer med vores erklæringer og bemærkninger om rigtigheden af agenturernes regnskaber samt om lovligheden og den formelle rigtighed af de underliggende indtægter og udgifter (transaktioner).

EU-AGENTURERNE

De forskellige typer agenturer hjælper EU med at udforme og gennemføre politikker

1.4. Agenturerne er særskilte juridiske enheder, der er oprettet ved afledte retsakter til at udføre specifikke tekniske, videnskabelige eller forvaltningsmæssige opgaver, som hjælper EU-institutionerne med at udforme og gennemføre politikker. Mange er meget synlige og har stor indflydelse på områder, der har afgørende betydning for EU-borgernes hverdag, f.eks. sundhed, sikkerhed, frihed og retfærdighed. Der gives en kort beskrivelse af de enkelte agenturers opgaver sammen med deres revisionserklæringer i kapitel 3.

1.5. I denne beretning henviser vi til de specifikke agenturer med deres akronymer, som er angivet forrest i beretningen.

1.6. Der er tre typer agenturer: decentrale agenturer, forvaltningsorganer og andre organer. De enkelte typers vigtigste karakteristika er beskrevet nedenfor. Antallet af agenturer er steget i årenes løb, og der var 41 i 2017, jf. tekstboks 1.1 .

Tekstboks 1.1

Stigningen i antallet af agenturer

Kilde: Revisionsretten.

1.7. Kommissionens forvaltningsorganer er placeret ved Kommissionens hjemsteder i Bruxelles og Luxembourg. De decentrale agenturer og andre organer er placeret i 23 forskellige EU-medlemsstater som angivet i listen over akronymer og i tekstboks 1.2 . Afgørelserne om deres placering vedtages af Rådet eller af Rådet og Europa-Parlamentet i fællesskab.

Tekstboks 1.2

Agenturernes placering i medlemsstaterne

Kilde: Revisionsretten.

De decentrale agenturer adresserer specifikke politikbehov

1.8. 32 decentrale agenturer De ( 4 ) spiller en vigtig rolle i forbindelse med udarbejdelsen og gennemførelsen af EU's politikker, særlig når der er tale om opgaver af teknisk, videnskabelig, operationel og/eller reguleringsmæssig art. De skal adressere specifikke politikbehov og styrke det europæiske samarbejde ved at samle den tekniske og faglige ekspertise fra EU og medlemsstaterne. De er oprettet for en ubestemt periode ved forordninger vedtaget af Rådet eller af Europa-Parlamentet og Rådet.

1.9. Hvert decentrale agentur kontrolleres af en bestyrelse bestående af repræsentanter for medlemsstaterne, Kommissionen og i nogle tilfælde andre parter. Bestyrelsen fastlægger de operationelle rammer for agenturets arbejde, f.eks. flerårige og årlige arbejdsprogrammer, budgetudkast og stillingsfortegnelser, som gennemføres under direktørens/den administrerende direktørs ansvar. Hvert decentrale agentur er med hensyn til gennemførelsen af dets budget underlagt en individuel dechargeprocedure, som i de fleste tilfælde varetages af Europa-Parlamentet og Rådet ( 5 ) , og som omfatter dets personale-, administrations- og aktionsudgifter.

Kommissionens forvaltningsorganer gennemfører EU-programmer

1.10. Kommissionens seks forvaltningsorganer ( 6 ) er ansvarlige for forvaltningsopgaver og operationelle opgaver i forbindelse med et eller flere EU-programmer og er oprettet for en tidsbestemt periode. De er oprettet ved en kommissionsafgørelse og arbejder under overvågning af styrelseskomitéer, der er nedsat af Kommissionen. De arbejder på grundlag af flerårige og årlige arbejdsprogrammer, som fastlægges og gennemføres under deres administrerende direktørers ansvar. De er med hensyn til gennemførelsen af deres egne budgetter underlagt en individuel dechargeprocedure, som varetages af Europa-Parlamentet og Rådet. I modsætning til de decentrale agenturer omfatter forvaltningsorganernes budgetter kun personale- og administrationsudgifter, idet alle deres aktionsudgifter kommer fra Kommissionens budget og derfor er omfattet af den generelle decharge til Kommissionen. Forvaltningsorganernes egne budgetter udgør derfor kun en meget lille del af det samlede budget, de faktisk gennemfører.

De andre organer har specifikke mandater

1.11. De tre andre organer er EIT, Euratom og SRB.

1.12. EIT i Budapest er et uafhængigt, decentralt EU-organ, der samler videnskabelige og erhvervsmæssige ressourcer samt uddannelsesressourcer med det formål at styrke Unionens innovationskapacitet gennem tilskudsfinansiering. Det er oprettet for en ubestemt periode af Europa-Parlamentet og Rådet. Det ledes af en direktør og kontrolleres af en bestyrelse, og det er underlagt en individuel dechargeprocedure, som varetages af Europa-Parlamentet og Rådet.

1.13. Euratom i Luxembourg er oprettet for en ubestemt periode af Rådet for at bidrage til at opfylde målene i traktaten om Det Europæiske Atomenergifællesskab. Det er underlagt en individuel dechargeprocedure, som varetages af Europa-Parlamentet og Rådet. Et rådgivende udvalg bestående af medlemmer fra medlemsstaterne bistår Euratom i udførelsen af dets opgaver ved at afgive udtalelser og levere analyser og oplysninger. Euratoms generaldirektør arbejder under Kommissionens kontrol.

1.14. SRB er den centrale afviklingsinstans i bankunionen og har hjemsted i Bruxelles. Dens opgave er at sikre en velordnet afvikling af nødlidende banker med minimale konsekvenser for realøkonomien, det finansielle system og de offentlige finanser i og uden for de deltagende medlemsstater. SRB repræsenteres af sin formand, som også er ansættelsesmyndighed. SRB's formand er underlagt en individuel dechargeprocedure, som varetages af SRB selv, der består af medlemmer fra de nationale afviklingsmyndigheder i de deltagende medlemsstater.

Agenturerne finansieres fra forskellige kilder og under forskellige FFR-udgiftsområder

1.15. tekstboks 1.3 . De agenturer, der fik de største budgetforhøjelser i 2017, var GSA og EIT, som finansieres under FFR Det samlede 2017-budget for alle agenturerne (undtagen SRB) beløb sig til 3,5 milliarder euro (2016: 3,4 milliarder euro), hvilket svarer til ca. 2,7 % af EU's almindelige budget for 2017 (2016: 2,4 %), jf.. De agenturer, der fik de største budgetforhøjelser i 2017, var GSA og EIT, som finansieres under FFR ( 7 ) -udgiftsområde 1a (Konkurrenceevne for vækst og beskæftigelse), samt Frontex, EMA og EASO, som finansieres under FFR-udgiftsområde 3 (Sikkerhed og medborgerskab).

1.16. SRB's budget for 2017 var på 6,6 milliarder euro (2016: 11,8 milliarder euro) ( 8 ) . Det består af bidrag fra kreditinstitutter til Den Fælles Afviklingsfond.

1.17. Budgetterne for de decentrale agenturer og de andre organer dækker deres personale-, administrations- og aktionsudgifter, mens forvaltningsorganerne gennemfører programmer finansieret af Kommissionens budget, og deres egne budgetter (i alt ca. 241 millioner euro) kun dækker deres personale- og administrationsudgifter. De aktionsudgifter, som de seks forvaltningsorganer gennemførte på vegne af Kommissionen i 2017, beløb sig til ca. 6,8 milliarder euro, dvs. over dobbelt så meget som det samlede budget for alle de andre agenturer tilsammen, undtagen SRB.

Tekstboks 1.3

Agenturernes finansieringskilder i 2017

Kilde: EU's almindelige budget for 2017 og agenturernes budgetter for 2017, kompileret af Revisionsretten.

1.18. De fleste agenturer, herunder alle forvaltningsorganerne, finansieres næsten udelukkende af EU's almindelige budget. De resterende finansieres helt eller delvis af gebyrer og afgifter og af direkte bidrag fra deltagende lande: medlemsstater, EFTA-lande osv. I alt kom der 2,5 milliarder euro i finansiering fra EU's almindelige budget, mens der kom 1 milliard euro i form af gebyrer og afgifter samt direkte bidrag fra deltagende lande. Tekstboks 1.4 viser en oversigt over agenturerne og størrelsen af de bidrag, de fik fra EU-budgettet.

Tekstboks 1.4

Agenturerne opstillet efter størrelsen af EU-budgettets bidrag

Kilde: Agenturerne, kompileret af Revisionsretten.

1.19. De 2,5 milliarder euro i bidrag fra EU's almindelige budget afholdes under forskellige FFR-udgiftsområder, jf. tekstboks 1.5 .

Tekstboks 1.5

Agenturfinansiering fordelt på FFR-udgiftsområderne i EU's almindelige budget

Kilde: EU's flerårige finansielle ramme for perioden 2014-2020 og agenturernes budgetter for 2017, kompileret af Revisionsretten.

1.20. tekstboks 1.6 . Ved udgangen af 2017 havde agenturerne ca. 11 000 ansatte ( 9 ) (2016: 10 300), omkring en sjettedel af det samlede personale i EU-institutionerne og -agenturerne. En oversigt over agenturernes medarbejderantal vises i

Tekstboks 1.6

Antal ansatte pr. agentur ved udgangen af 2017

Kilde: Agenturerne, kompileret af Revisionsretten.

EU-agenturernes netværk fremmer samarbejdet mellem agenturerne og kommunikationen med interessenterne

1.21. EU-agenturernes netværk (EUAN) er oprettet af agenturerne som en samarbejdsplatform, der skal styrke deres synlighed, identificere og fremme mulige effektivitetsgevinster og tilføre merværdi. EUAN arbejder på grundlag af prioriteter, som er fastlagt af agenturerne i en femårig strategidagsorden (2015-2020), og årlige arbejdsprogrammer, som angiver aktiviteter og output. EUAN har den vigtige opgave at sikre effektiv kommunikation mellem agenturerne og interessenterne, især EU-institutionerne. EUAN ledes af de forskellige agenturer på skift, ét år ad gangen.

VORES REVISION

Vi har mandat til at revidere agenturernes årsregnskaber og transaktioner

1.22. I overensstemmelse med artikel 287 i traktaten om Den Europæiske Unions funktionsmåde (TEUF) har vi a) revideret hvert enkelt agenturs regnskaber, som omfatter årsregnskabet (10) og beretningerne om budgetgennemførelsen (11), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for disse regnskaber.

1.23. På grundlag af resultaterne af vores revision afgiver vi én revisionserklæring for hvert agentur til Europa-Parlamentet og Rådet eller de andre dechargemyndigheder, der er omtalt i denne beretnings kapitel 3, om regnskabernes rigtighed og de underliggende transaktioners lovlighed og formelle rigtighed. Vi supplerer revisionserklæringerne med væsentlige revisionsbemærkninger, hvor det er relevant.

1.24. Som fastsat i artikel 208, stk. 4, i EU's finansforordning ( 12 ) blev regnskaberne for de 32 agenturer, der modtager bidrag fra EU-budgettet, kontrolleret af uafhængige eksterne revisorer. Vi undersøgte pålideligheden af kontrolresultaterne i henhold til de Internationale Standarder om Revision og tog dem med i betragtning ved udarbejdelsen af vores egne revisionserklæringer.

Vores revision adresserer de identificerede risici

1.25. For at opnå tilstrækkelig sikkerhed udformede vi vores revision med henblik på at adressere de væsentligste identificerede risici.

Risikoen vedrørende rigtigheden af agenturernes regnskaber er generelt lav

1.26. Samlet set mener vi, at risikoen vedrørende regnskabernes rigtighed er lav i alle agenturerne. Agenturernes regnskaber er opstillet efter de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Tidligere er der kun konstateret et lille antal væsentlige fejl.

Risikoen vedrørende transaktionernes lovlighed og formelle rigtighed er samlet set mellemhøj, men den varierer

1.27. Den samlede risiko vedrørende lovligheden og den formelle rigtighed af de transaktioner, der ligger til grund for agenturernes regnskaber, er samlet set mellemhøj, men varierer fra lav til høj for de specifikke budgetafsnit.

Afsnit I (Personaleudgifter)

1.28. Risikoen er generelt lav. Lønningerne forvaltes af Kommissionens lønkontor PMO, som Revisionsretten reviderer i forbindelse med sine specifikke vurderinger af administrationsudgifterne. Der er ikke konstateret væsentlige fejl vedrørende personaleudgifter i de seneste år. Når agenturerne skal ansætte mange nye medarbejdere inden for kort tid, er der imidlertid en mellemhøj til høj risiko vedrørende ansættelsesprocedurernes lovlighed og formelle rigtighed.

Afsnit II (Administrationsudgifter)

1.29. Risikoen betragtes som mellemhøj. Indkøb af forskellige tjenesteydelser — med stigende IT-relaterede beløb — er underlagt komplekse udbudsregler og -procedurer, og agenturernes administrationer opnår somme tider ikke tilfredsstillende gennemsigtighed og mest mulig valuta for pengene. Alvorlige udbudsfejl med indvirkning på betalingsbetingelserne har traditionelt været en af hovedårsagerne til, at Revisionsretten har afgivet revisionserklæringer med forbehold og fremsat bemærkninger. Ofte er kontorleje imidlertid den største udgiftspost, og da den betales regelmæssigt og normalt kun ændres, når agenturerne flytter til nye lokaler, er den samlede risiko mellemhøj.

Afsnit III (Aktionsudgifter)

1.30. Risikoen betragtes som varierende fra lav til høj. Variationen afhænger af de specifikke agenturer og den type aktionsudgifter, de har. Generelt er de udbudsrelaterede risici de samme som under afsnit II, men beløbene kan være højere. Med hensyn til tilskud udbetalt under budgetafsnit III har tidligere revisioner vist, at mens agenturernes kontrol samlet set er blevet forbedret, er de ikke altid fuldt ud effektive.

Risikoen vedrørende forsvarlig økonomisk forvaltning er mellemhøj

1.31. Risikoen vedrørende forsvarlig økonomisk forvaltning betragtes som mellemhøj og knytter sig hovedsagelig til IT og offentlige udbud. Vi har tidligere fremsat bemærkninger om agenturernes forskelligartede IT-landskaber og svagheder i forvaltningen af IT-projekter samt om udbud, der ikke sikrede mest mulig valuta for pengene.

1.32. I et bredere perspektiv skaber det en risiko vedrørende den administrative effektivitet, at der findes mange små agenturer (jf. tekstboks 1.4 og 1.6 ) med deres egne administrative strukturer og procedurer.

KAPITEL 2

Oversigt over resultaterne af revisionen

INDHOLD

Punkt Side INDLEDNING 2.1-2.2 16 RESULTATERNE AF DEN ÅRLIGE REVISION VEDRØRENDE REGNSKABSÅRET 2017 ER SAMLET SET POSITIVE 2.3-2.49 16 »Blanke« erklæringer om regnskabernes rigtighed for samtlige agenturer 2.4 16 Punkterne med supplerende oplysninger har afgørende betydning for forståelsen af regnskaberne 2.5-2.11 16 »Blanke« erklæringer om lovligheden og den formelle rigtighed af de indtægter, der ligger til grund for agenturernes regnskaber 2.12 17 »Blanke« erklæringer om lovligheden og den formelle rigtighed af de betalinger, der ligger til grund for agenturernes regnskaber, undtagen vedrørende EASO 2.13-2.14 17 Punkterne om andre forhold adresserer spørgsmål af særlig betydning 2.15-2.21 17 Vores bemærkninger dækker en bred vifte af emner 2.22-2.49 18 RESULTATER FRA ANDRE REVISIONSBERETNINGER MED RELATION TIL AGENTURERNE, SOM REVISIONSRETTEN UDSENDTE I 2017 2.50-2.55 24 Revisionsrettens kortfattede sagsgennemgang om gennemførelsen af nedbringelsen af personalet med 5 % 2.50 24 Revisionsrettens særberetning om SRB 2.51-2.53 25 Revisionsrettens særlige årsberetning om eventualforpligtelser, der er opstået som følge af SRB's udførelse af sine opgaver 2.54 26 Andre særberetninger fra Revisionsretten, som også henviser til et eller flere agenturer 2.55 26 SVAR FRA EU-AGENTURERNES NETVÆRK 28

INDLEDNING

2.1. Dette kapitel giver en oversigt over resultaterne af Revisionsrettens årlige revision af agenturerne for regnskabsåret 2017 samt resultaterne af Revisionsrettens øvrige revisionsarbejde i 2017 med relation til agenturerne.

2.2. Revisionserklæringerne om rigtigheden af agenturernes regnskaber og de indtægter og betalinger, der ligger til grund for dem, såvel som alle de forhold og bemærkninger, der ikke rejser tvivl om disse erklæringer, kan findes i kapitel 3.

RESULTATERNE AF DEN ÅRLIGE REVISION AF AGENTURERNE VEDRØRENDE REGNSKABSÅRET 2017 ER SAMLET SET POSITIVE

2.3. Vores revision af agenturernes årsregnskaber for det regnskabsår, der afsluttedes den 31. december 2017, og de indtægter og betalinger, der ligger til grund for dem, bekræftede samlet set de positive resultater fra de foregående år.

»Blanke« erklæringer om regnskabernes rigtighed for samtlige agenturer

2.4. revisionserklæringer uden forbehold (»blanke« erklæringer) om regnskaberne for alle agenturerne. Det er vores opfattelse, at disse regnskaber i alt væsentligt giver et retvisende billede af agenturernes finansielle stilling pr. 31. december 2017 og af resultaterne af deres transaktioner og pengestrømme i det afsluttede regnskabsår, i overensstemmelse med de gældende finansielle bestemmelser og de regnskabsregler, Kommissionens regnskabsfører har fastlagt Vi afgavom regnskaberne for alle agenturerne. Det er vores opfattelse, at disse regnskaber i alt væsentligt giver et retvisende billede af agenturernes finansielle stilling pr. 31. december 2017 og af resultaterne af deres transaktioner og pengestrømme i det afsluttede regnskabsår, i overensstemmelse med de gældende finansielle bestemmelser og de regnskabsregler, Kommissionens regnskabsfører har fastlagt ( 13 )

Punkterne med supplerende oplysninger har afgørende betydning for forståelsen af regnskaberne

2.5. I punkterne med supplerende oplysninger gøres læserne opmærksomme på vigtige forhold, som er afgørende for deres forståelse af regnskaberne.

2.6. Med hensyn til EASO gjorde vi opmærksom på, at situationen vedrørende de menneskelige ressourcer er blevet meget værre. EASO har ikke administrativ kapacitet til at besætte det høje antal ledige stillinger. Situationen vedrørende de menneskelige ressourcer udgør samlet set en betydelig trussel mod EASO's evne til at fortsætte sine operationer i det nuværende omfang.

2.7. Med hensyn til SRB gjorde vi opmærksom på, at bidragene til Den Fælles Afviklingsfond beregnes på grundlag af oplysninger, som kreditinstitutterne sender SRB via de nationale afviklingsmyndigheder. Forordningen om den fælles afviklingsmekanisme fastlægger imidlertid ikke en samlet og konsekvent kontrolramme til sikring af oplysningernes pålidelighed. Vi bemærkede endvidere, at den metode til beregning af bidrag, som er fastsat i lovrammen, er meget kompleks, hvilket indebærer en risiko med hensyn til nøjagtighed. Af fortrolighedshensyn kan SRB ikke frigive de data fra kreditinstitutionerne, der anvendes til at beregne bidragene til fonden, hvilket reducerer gennemsigtigheden.

2.8. Med hensyn til ECHA fremhævede vi, at agenturet er delvis selvfinansierende og modtager gebyr fra alle selskaber, der anmoder om registrering af kemikalier i henhold til REACH-forordningen ( 14 ) . Agenturet beregner og fakturerer gebyrer på grundlag af oplysninger, som selskaberne afgiver i forbindelse med deres ansøgninger. Agenturet konstaterede ved efterfølgende kontrol, at der var behov for betydelige gebyrkorrektioner, men ved udgangen af 2017 var korrektionernes samlede omfang ikke kendt. Denne bemærkning viser begrænsningerne ved et system, der i for høj grad bygger på ansøgernes egne oplysninger.

2.9. Med hensyn til GSA gjorde vi opmærksom på, at resultatet af det offentlige udbud vedrørende en af agenturets største kontrakter (en rammekontrakt på 1,5 milliarder euro) er blevet anfægtet af en tilbudsgiver.

2.10. Med hensyn til de to agenturer i London, EMA og EBA, gjorde vi opmærksom på, at de forlader Det Forenede Kongerige i 2019, og at deres regnskaber og de tilhørende bemærkninger blev udarbejdet på basis af de oplysninger, som var tilgængelige, da regnskaberne blev underskrevet. Vi henviste også til konsekvenserne af de aktuelle lejeaftaler i London og de mulige indtægtsfald som følge af Det Forenede Kongeriges udtræden af EU.

2.11. Med hensyn til CHAFEA rapporterede vi om væsentlige svagheder i regnskabsmiljøet.

»Blanke« erklæringer om lovligheden og den formelle rigtighed af de indtægter, der ligger til grund for agenturernes regnskaber

2.12. For alle agenturerne afgav vi revisionserklæringer uden forbehold (»blanke« erklæringer) om lovligheden og den formelle rigtighed af de indtægter, der ligger til grund for årsregnskaberne for det regnskabsår, der afsluttedes den 31. december 2017. Det er vores opfattelse, at indtægterne i alt væsentligt er lovlige og formelt rigtige.

»Blanke« erklæringer om lovligheden og den formelle rigtighed af de betalinger, der ligger til grund for agenturernes regnskaber, undtagen vedrørende EASO

2.13. For 40 agenturer afgav vi revisionserklæringer uden forbehold (»blanke« erklæringer) om lovligheden og den formelle rigtighed af de betalinger, der ligger til grund for årsregnskaberne for det regnskabsår, der afsluttedes den 31. december 2017. Det er vores opfattelse, at betalingerne i alt væsentligt er lovlige og formelt rigtige.

2.14. For EASO afgav vi en afkræftende erklæring vedrørende betalingerne, fordi vi konstaterede væsentlige og systematiske overtrædelser af EASO's finansforordning og andre gældende regler og bestemmelser, hovedsagelig i forbindelse med udbud og ansættelsesprocesser, som havde ført til betalinger. Overtrædelsernes systematiske karakter viser, at systemet for intern kontrol er utilstrækkeligt. Den kombinerede fejl i de regelstridige betalinger beløber sig til mindst 7,7 millioner euro eller 10,3 % af EASO's samlede betalinger i 2017.

Punkterne om andre forhold adresserer spørgsmål af særlig betydning

2.15. I punkterne om andre forhold gøres læserne opmærksomme på forhold, der ikke præsenteres eller oplyses i årsregnskaberne, eller ikke vedrører indtægternes og betalingernes lovlighed og formelle rigtighed.

2.16. Med hensyn til EIT bemærkede vi, at de oprindelige godtgørelsessatser for videns- og innovationsfællesskaber (VIF'er) var blevet forhøjet tæt på støtteberettigelsesperiodens udløb, hvilket strider mod hensigten om at tilskynde VIF'erne til at blive mindre afhængige af EIT-finansiering. Endvidere var der med tilbagevirkende kraft tilføjet nye aktiviteter til to VIF'ers årlige forretningsplaner. For den ene VIF medførte dette en væsentlig ændring af den oprindelige tilskudsafgørelse. Væsentlige ændringer kan få betydning for ligebehandlingen af VIF'erne og er ikke i overensstemmelse med finansforordningen.

2.17. Med hensyn til Frontex har vi siden 2014 konsekvent rapporteret, at dokumentationen for de udgifter, samarbejdslandene anmelder, ofte er utilstrækkelig. Dette blev også bekræftet af resultaterne af dette års revision. Som reaktion på vores anbefaling fra 2016 er Frontex ved at indføre en forenklet model til godtgørelse af omkostninger.

2.18. For så vidt angår EBA, EIOPA og ESMA gjorde vi opmærksom på, at deres budgetter finansieres dels med EU-midler og dels med direkte bidrag fra EU-medlemsstaternes tilsynsmyndigheder og/eller enheder, som der føres tilsyn med. Det er muligt, at myndighedernes indtægter vil falde i fremtiden som følge af Det Forenede Kongeriges beslutning om at udtræde af EU.

2.19. Med hensyn til GSA rapporterede vi, at agenturet driver både Galileos sikkerhedsovervågningscenter (GSMC) og Galileojordstationer, som ligger på Det Forenede Kongeriges territorium og måske skal flyttes.

2.20. For så vidt angår CdT henviste vi til, at flere agenturer i stadig højere grad anvender interne og andre alternative oversættelsesløsninger, hvilket betyder, at CdT's kapacitet ikke udnyttes maksimalt. Endvidere er der overlapninger på EU-plan med hensyn til udvikling og drift af oversættelsessystemer.

2.21. I december 2016 anmodede BEREC-kontoret CdT om at oversætte fire indkaldelser af interessetilkendegivelser med henblik på oprettelse af reservelister, selv om alle de stillinger, som budgetmyndighederne havde givet tilladelse til i stillingsfortegnelsen, var besat. Efter vores opfattelse var der ingen begrundelse for at anmode om disse oversættelser i december 2016. Den tilhørende betaling, der blev foretaget i marts 2017, udgjorde 2,5 % af budgettet for 2017.

Tekstboks 2.1

De årlige revisionserklæringer om agenturernes regnskaber og transaktioner — 2014-2017

Kilde: Revisionsretten.

Vores bemærkninger dækker en bred vifte af emner

2.22. Vi fremsatte i alt 145 bemærkninger vedrørende 37 agenturer for at fremhæve forhold af betydning og påpege muligheder for forbedring. Disse bemærkninger, som kan findes i kapitel 3, er sammenfattet nedenfor. De fleste af dem omhandler forsvarlig økonomisk forvaltning.

Store risici førte til væsentlige svagheder i EASO

2.23. Med hensyn til EASO fremhævede vi nogle store iboende risici, der knyttede sig til dets aktiviteters karakter, og en række ekstraordinære operationelle udfordringer, der skyldtes migrationskrisen. Disse risici blev ikke imødegået med en solid forvaltningsstruktur og effektive interne kontroller, og det førte til mange væsentlige overtrædelser af den retlige ramme.

2.24. EASO har siden 2014 lidt under stor personaleudskiftning, og ansættelsesprocesserne har været suspenderet siden december 2017. Endvidere har EASO hverken en intern revisionsfunktion eller en juridisk tjeneste, og der foretages ingen systematisk gennemgang af juridiske dokumenter.

2.25. Næsten alle de tjenester, som vi reviderede, og hvor der var gennemført udbud eller ansættelsesprocedurer, var systematisk berørt af væsentlige svagheder i forbindelse med behovsvurdering, udarbejdelse af udbudsbetingelser, valg af kontrakttype, evaluerings- og tildelingsmetoder, ændring og forlængelse af kontrakter, gennemførelse af kontrakter og kontrol af de leverede tjenester osv. Sådanne svagheder er i strid med principperne om konkurrence, gennemsigtighed, ligebehandling og ikkediskrimination.

Fremskridt i retning af et mere harmoniseret IT-landskab

2.26. Agenturerne udfører en bred vifte af operationelle aktiviteter, som kræver passende og undertiden skræddersyede IT-løsninger. De centrale operationelle og administrative aktiviteter gennemføres imidlertid inden for samme lovramme, og det må derfor formodes, at de har ensartede processer, der kan støttes af de samme IT-løsninger. Vi rapporterede i resuméet af resultaterne af vores 2016-revision af agenturerne, at der var gjort meget store fremskridt med hensyn til at anvende de samme budgetforvaltnings- og regnskabssystemer, men at der på andre centrale områder såsom personaleforvaltning og indkøbs- og kontraktforvaltning stadig blev anvendt mange forskellige IT-løsninger.

2.27. Agenturerne overvejer en større harmonisering af IT-løsningerne på disse områder, primært for at sikre bedre omkostningseffektivitet, mindske risiciene i relation til intern kontrol og styrke IT-styringen. I 2017 blev der gjort store fremskridt vedrørende IT-værktøjer til personaleforvaltning, idet 20 agenturer indgik aftaler med Kommissionen om at bruge dets værktøj SYSPER II, som vil sikre et mere ensartet IT-landskab på dette område. Planen er, at hovedparten af agenturerne skal bruge Kommissionens værktøj fra 1. januar 2019, og nogle agenturer begyndte allerede at bruge det i 3. kvartal af 2018.

Tekstboks 2.2

Agenturernes indførelse af det fælles HR-værktøj SYSPER II

Kilde: Revisionsretten på grundlag af data fra agenturerne.

Indførelsen af e-indkøb er på vej

2.28. Anvendelse af de samme elektroniske værktøjer til indkøb af varer og tjenesteydelser (e-indkøb) ville også være et vigtigt skridt i retning af at erstatte den nuværende uensartethed med en mere harmoniseret IT-ramme for agenturerne. I henhold til de finansforordninger, der trådte i kraft i henholdsvis 2012 og 2013, skal alle EU-institutioner og -agenturer »i videst mulig udstrækning [udarbejde og anvende] ensartede standarder for gennemførelse af løsninger for indgivelse, lagring og behandling af data indgivet som led i tilskuds- og udbudsprocedurer, og […] med henblik herpå [etablere] et »fælles område for udveksling af elektroniske data« for tilskudsmodtagere, ansøgere og tilbudsgivere« ( 15 ) ( 16 ) . Finansforordningerne fastsætter ingen måldato for indførelse af e-indkøb, men EU's udbudsdirektiv fra 2014 ( 17 ) foreskriver anvendelse af elektroniske midler til offentlige udbud i EU-medlemsstaterne senest i 2018, og EU's direktiv om e-fakturering fra 2014 ( 18 ) fastsætter, at alle offentlige myndigheder skal kunne modtage e-fakturaer senest i 2019.

2.29. Eftersom dette krav gælder alle EU's institutioner, er Kommissionen ved at udvikle en fælles IT-løsning, der dækker alle udbudsfaser. Alle agenturerne offentliggør deres udbud elektronisk via TED (Tenders Electronic Daily), som er EU's tidende for offentlige udbud, og Kommissionen lancerede endvidere værktøjer til elektronisk fakturering i 2010 (e-invoicing), til elektronisk offentliggørelse af dokumenter vedrørende udbudsbekendtgørelser i EU-Tidende i 2011 (e-tendering) og til elektronisk afgivelse af bud i 2015 (e-submission). Ved udgangen af 2017 havde de fleste agenturer indført e-invoicing og e-tendering i forbindelse med nogle udbud, men ikke e-submission.

Tekstboks 2.3

Agenturernes indførelse af værktøjer til e-indkøb

Kilde: Revisionsretten på grundlag af data fra agenturerne.

Forbedringer med hensyn til IT-konsulenttjenester og projektforvaltning i EMA og eu-LISA

IT-konsulenttjenester og projektforvaltning i EMA

2.30. Vi foretog i forbindelse med sidste års revision en analyse af agenturets forvaltning af konsulenttjenester. Den overdrevne brug af konsulentfirmaer resulterede i en kritisk afhængighed af ekstern ekspertise. Vi bemærkede også, at kontrollen med projektudvikling og -gennemførelse var utilstrækkelig, at projekterne var meget forsinkede, og at omkostningerne steg.

2.31. I løbet af 2017 gennemførte agenturet adskillige foranstaltninger med henblik på at forbedre situationen. Det vil imidlertid tage tid at reducere agenturets kritiske afhængighed af konsulentfirmaer, og virkningen af de trufne foranstaltninger vil først kunne ses med årene.

IT-konsulenttjenester og projektforvaltning i eu-LISA

2.32. På grund af arten af sine transaktioner anvender eu-LISA hovedsagelig konsulenttjenester i forbindelse med IT-projekter. I 2017 blev agenturets IT-projekter gennemført inden for de fastsatte budgetter og tidsrammer.

2.33. For så vidt angår udvikling og gennemførelse af IT-projekter anvender agenturet en model til outsourcing, hvor 90 % af det relaterede arbejde gennemføres af tre kontrahenter. IT-projekterne ejes og kontrolleres af agenturet, men en model, under hvilken evolutions- og udviklingsaktiviteterne i forbindelse med disse følsomme IT-systemer outsources i et sådant omfang, skaber betydelige risici for overdreven afhængighed af kontrahenterne.

2.34. Samtidig medfører det begrænsede antal ansatte i de centrale operationelle enheder risici for den fortsatte drift.

Der er fortsat mangler i forvaltningen af udbud

2.35. Formålet med offentlige udbud er at sikre konkurrence mellem økonomiske aktører og gøre det økonomisk mest fordelagtige køb på en gennemsigtig, objektiv og konsistent måde på grundlag af den gældende lovramme. I 14 agenturer ( BEREC-kontoret, Cepol, CHAFEA, eu-LISA, ECHA, EBA, EEA, EFSA, EIGE, EUIPO, ERA, EASA, FRA og SRB ) konstaterede vi svagheder med hensyn til udbud, hovedsagelig vedrørende tjenesteydelser, som skabte risiko for, at der ikke blev opnået valuta for pengene. Som eksempler på hyppigt konstaterede mangler kan nævnes, at der i kontrakttildelingskriterier ikke var en hensigtsmæssig balance mellem kvalitet og pris, at udformningen af rammekontrakter ikke var optimal, at der blev anvendt rammekontrakter, som gav mulighed for indkøb af tjenesteydelser, hvis specifikationer og/eller priser ikke var tilstrækkelig detaljerede, og at der blev anvendt formidlingstjenester, selv om det ikke var berettiget.

De fleste agenturer analyserede konsekvenserne af Brexit

2.36. Det Forenede Kongerige meddelte den 29. marts 2017 Det Europæiske Råd sin beslutning om at udtræde af Den Europæiske Union (Brexit). Til forskel fra de fleste andre agenturer foretog fem ( ACER, BEREC-kontoret, Cepol, ENISA, EU-OSHA ) ikke en omfattende analyse af, hvordan Brexit kunne forventes at indvirke på deres organisation, operationer og regnskaber.

Stillingsopslag kunne med fordel offentliggøres på EPSO's websted

2.37. De fleste agenturer ( ACER, Cedefop, Cepol, CHAFEA, EASA, EBA, ECHA, EEA, EIGE, EIOPA, EIT, EMA, EMCDDA, EMSA, ENISA, ESMA, eu-LISA, Eurojust, Europol, Frontex, GSA, SRB ) offentliggør stillingsopslag på deres egne websteder og på sociale medier, men ofte ikke på Det Europæiske Personaleudvælgelseskontors (EPSO's) websted. Offentliggørelse på EPSO's websted ville sikre større gennemsigtighed og bredere offentliggørelse samt give borgerne mulighed for at finde alle stillinger opslået af EU's forskellige institutioner og agenturer. Agenturerne angiver som hovedårsag til den manglende offentliggørelse hos EPSO, at EPSO kun vil offentliggøre stillingsopslag, hvis de foreligger på alle de officielle EU-sprog, hvilket indebærer høje omkostninger til oversættelse.

Færre bemærkninger om betalingernes lovlighed og formelle rigtighed

2.38. Antallet af bemærkninger om betalingernes lovlighed og formelle rigtighed faldt til otte (2016: 11), hvilket vidner om agenturernes fortsatte bestræbelser på at overholde de retlige rammer, især bestemmelserne i finansforordningerne og personalevedtægten. Fem bemærkninger omhandlede igen svagheder vedrørende udbud ( EASO, EASA, EIGE, Frontex ), og tre omhandlede ansættelsesprocedurer ( EASO, Cedefop, Frontex ).

Der er sket forbedringer med hensyn til budgetforvaltningen

2.39. I henhold til finansforordningen kan budgetbevillinger for et givet år under visse betingelser fremføres til det følgende år ( 19 ) . Finansforordningen fastsætter ingen lofter for sådanne fremførsler, og de kan i betydeligt omfang forklares med henvisning til aktionernes flerårige karakter, men overdrevet høje niveauer kan indikere forsinkelser i gennemførelsen af arbejdsprogrammer eller udbudsplaner og også være i strid med budgetprincippet om etårighed.

2.40. Tekstboks 2.4 viser antallet af agenturer, for hvilke vi rapporterede om høje fremførsler i 2017 og tidligere år. Antallet faldt til kun to i 2017 ( CHAFEA, eu-OSHA ), fordi agenturerne forklarer og begrunder deres fremførsler på en bedre og mere gennemsigtig måde, men også fordi vi ændrede vores rapporteringstilgang i 2017. Fra og med 2017 rapporterer vi kun om fremførsler, hvis vi ikke betragter dem som tilstrækkeligt begrundet.

Tekstboks 2.4

Færre bemærkninger om overdrevne eller høje fremførsler

Kilde: Revisionsretten på grundlag af data fra agenturerne.

2.41. Endvidere rapporterede vi vedrørende to agenturer ( Frontex, EUIPO ) om bortfald af budgetbevillinger fremført fra tidligere år. Dette indikerer en overvurdering af budgetbehovene, navnlig hos offentlige myndigheder i medlemsstaterne og andre samarbejdslande.

Regnskabsmiljøet kan styrkes yderligere

2.42. Under dette års årlige revision gennemgik vi også agenturernes regnskabsmiljø, som er et vigtigt element med henblik på udarbejdelse af pålidelige regnskaber. I overensstemmelse med finansforordningen har hvert agentur sin egen regnskabsfører, og det har ført til en situation, hvor i alt 37 regnskabsførere er ansvarlige for 2 % af EU-budgettet. Regnskabsførerens hovedopgaver er gennemførelse af betalinger, inkassering af indtægter og inddrivelse af fastlagte fordringer, udarbejdelse og forelæggelse af årsregnskabet, regnskabsføring, udformning og godkendelse af regnskabssystemer samt likviditetsstyring. For at øge produktiviteten opfordrede Kommissionens regnskabsfører i 2012 agenturerne til at delegere deres regnskabsfunktioner til ham på kontraktbasis. Det første agentur (der tog imod dette tilbud) var Cepol i 2014. Ved udgangen af 2017 havde kun tre agenturer mere (GSA, BEREC-kontoret, ACER) tilsluttet sig denne ordning.

2.43. Regnskabsførerens hierarkiske position i et agentur kan påvirke hans uafhængighed. Han skal navnlig være uafhængig af alle, der ved (sub)delegation er bemyndigede til at godkende forpligtelser og betalinger. Vi mener, at regnskabsførerens uafhængighed bør styrkes ved at lade ham rapportere direkte til agenturets direktør (administrativt) og bestyrelse (funktionelt). Denne bemærkning fremsatte vi vedrørende i alt 13 agenturer ( CdT, EACEA, EASA, EASME, EEA, EFSA, EIOPA, EMA, EMCDDA, ERA, EU-OSHA, Eurofound, FRA ). En gennemførelse af vores forslag vil kræve, at udnævnelsen og den årlige bedømmelse af regnskabsføreren også bliver bestyrelsens ansvar.

2.44. Ifølge finansforordningen skal regnskabsførerne bekræfte, at agenturernes regnskabssystemer fungerer pålideligt (validering). I de fleste agenturer er regnskabssystemerne omfattet af nylige valideringer, men vi konstaterede i syv agenturer ( ACER, BEREC-kontoret, Cepol, EASME, EIT, EMA, GSA ), at der var foretaget store ændringer i regnskabssystemerne, som bør genvalideres.

Tekstboks 2.5

Regnskabsførernes uafhængighed og revalidering af agenturernes regnskabssystemer

Kilde: Revisionsretten på grundlag af data fra agenturerne.

Vi konstaterede svagheder i nogle agenturers interne kontrol

2.45. I tre agenturer ( EASO, CPVO, REA ) var dokumentationen vedrørende udbud, tilskudstildelinger eller ansættelsesprocesser utilstrækkelig.

2.46. I tre agenturer ( ACER, EIT, Frontex ) konstaterede vi svagheder i gennemførelsen af den standard for intern kontrol, der omhandler forretningskontinuitet. Disse svagheder kan skabe en betydelig risiko for forretningskontinuiteten i tilfælde af store katastrofer, idet data kan gå uigenkaldeligt tabt.

Agenturerne følger op på tidligere års revisionsresultater

2.47. Hvor det var relevant, gav vi en statusrapport om de opfølgningsforanstaltninger, agenturerne har truffet som reaktion på bemærkninger fra tidligere år.

Tekstboks 2.6 viser, at agenturerne havde gennemført eller var i gang med korrigerende foranstaltninger vedrørende de fleste af de 170 bemærkninger, der ikke var blevet adresseret ved udgangen af 2016. Det gælder for 3 af de 13 udestående bemærkninger, at de nødvendige korrigerende foranstaltninger ikke er under agenturernes kontrol.

Tekstboks 2.6

Agenturernes opfølgning på tidligere års bemærkninger

Kilde: Revisionsretten.

Vi sender OLAF de sager, hvor der er mistanke om svig

2.48. Svig er forsætlig vildledning for vindings skyld. Vi indberetter alle tilfælde af formodet svig til OLAF, Det Europæiske Kontor for Bekæmpelse af Svig. Det er så op til OLAF at undersøge og følge op på disse sager, i relevante tilfælde i samarbejde med de nationale retsmyndigheder. I 2017 sendte vi OLAF tre sager med mistanke om svig, som vi konstaterede i de ca. 1 000 transaktioner og 150 udbud, som vi reviderede med henblik på vores revisionserklæringer om agenturerne. Sagerne med mistanke om svig vedrørte uregelmæssigheder i udbud.

Vi giver oplysninger om rapporter fra Kommissionens Interne Revisionstjeneste (IAS) og eksterne evalueringsrapporter

2.49. Til orientering henviste vi også til revisionsrapporter udarbejdet af IAS og eksterne evalueringsrapporter udarbejdet på vegne af Kommissionen. I 2017 var der udarbejdet 26 IAS-rapporter, og i 9 tilfælde var der foretaget en ekstern evaluering af et agentur. Vi kontrollerede ikke revisions- eller evalueringsarbejdet.

RESULTATER FRA ANDRE REVISIONSBERETNINGER MED RELATION TIL AGENTURERNE, SOM REVISIONSRETTEN UDSENDTE I 2017

Revisionsrettens kortfattede sagsgennemgang om gennemførelsen af nedbringelsen af personalet med 5 %

2.50. Tekstboks 2.7 viser effekten af den procentuelle ændring på antallet af stillinger i samtlige institutioners, organers og agenturers stillingsfortegnelser. I 2017 udsendte Revisionsretten en kortfattet sagsgennemgang ( 20 ) om, hvordan Den Europæiske Unions institutioner og agenturer gennemførte deres forpligtelse til at nedbringe antallet af stillinger i deres stillingsfortegnelser med 5 % i perioden 2013-2017 (for agenturernes vedkommende 2014-2018). Med hensyn til agenturerne konkluderede vi, at nedbringelsen på 5 % var blevet gennemført, om end med visse forsinkelser. Mens det lykkedes for decentrale agenturer med traditionelle opgaver at nedbringe personalet med 8,9 %, steg antallet af ansatte i en række decentrale agenturer og forvaltningsorganer med nye opgaver og ansvarsområder med henholdsvis 19,9 % og 42,9 %.viser effekten af den procentuelle ændring på antallet af stillinger i samtlige institutioners, organers og agenturers stillingsfortegnelser.

Tekstboks 2.7

Analyse af ændringen i antallet af stillinger i stillingsfortegnelserne mellem 2012 og 2017 (i procent)

Kilde: Revisionsretten.

Revisionsrettens særberetning om SRB

2.51. Den Fælles Afviklingsinstans (SRB), som er baseret i Bruxelles, blev oprettet i august 2014 som led i den politiske reaktion på finanskrisen. Dens opgave er at håndtere afviklingen af nødlidende banker under sit ansvarsområde. I januar 2017 havde SRB 139 banker, inklusive 130 bankkoncerner, under sit ansvarsområde ( 21 )

2.52. Revisionen bag særberetningen ( 22 ) omfattede en undersøgelse af, om SRB er udstyret til at gennemføre bankafviklinger effektivt, og en vurdering af kvaliteten af SRB's afviklingsplanlægning for de enkelte banker samt af, om SRB er udformet godt nok til at overholde den retlige ramme, der er etableret for dens afviklingsplanlægning, og om SRB råder over tilstrækkelige menneskelige ressourcer til at udføre de opgaver, den har fået tildelt.

2.53. Vi konstaterede mangler på alle disse områder, men de skal ses i lyset af, at det har været en meget stor udfordring at opbygge SRB som en helt ny struktur. Vi fremsatte en række anbefalinger til SRB om udarbejdelse af afviklingsplaner og færdiggørelse af dens regler og vejledninger samt om forhøjelse af personaleantallet og forbedring af personaleafdelingens procedurer.

Revisionsrettens særlige årsberetning om eventualforpligtelser, der er opstået som følge af SRB's udførelse af sine opgaver

2.54. Forordningen om den fælles afviklingsmekanisme fastsætter ( 23 ) , at Revisionsretten skal udarbejde en beretning om enhver eventualforpligtelse, der opstår som følge af SRB's, Rådets og Kommissionens udførelse af deres opgaver i henhold til denne forordning. Pr. 31. december 2016 beløb SRB's eventualforpligtelser sig til 842 millioner euro vedrørende ex ante-bidrag, og de var steget til 1 420 millioner euro pr. 30. september 2017. SRB indledte ingen bankafviklinger i 2016, og ingen eventualforpligtelser vedrørende afviklingsafgørelser skulle derfor oplyses for regnskabsåret 2016. På grund af afviklingsafgørelsen vedrørende Banco Popular Español S.A. i juni 2017 var der imidlertid ved udgangen af oktober 2017 — da vores 2016-beretning om eventualforpligtelser, der er opstået som følge af SRB's udførelse af sine opgaver blev offentliggjort — anlagt 90 søgsmål mod SRB ved Retten og indgivet 46 klager til SRB's klagenævn. Der var ved Retten anlagt 26 søgsmål mod Kommissionen og Rådet i forbindelse med samme afviklingsafgørelse. De hertil knyttede eventualforpligtelser vil blive omfattet af vores revision og beretning vedrørende regnskabsåret 2017.

Andre særberetninger fra Revisionsretten, som også henviser til et eller flere agenturer

2.55. Ud over de revisionsberetninger, der specifikt omhandlede agenturerne, udsendte vi i løbet af 2017 også et antal særberetninger om gennemførelsen af EU's politikker, som henviste til en række af agenturerne (jf. tekstboks 2.8 ).

Tekstboks 2.8

Andre særberetninger fra Revisionsretten, der henviser til agenturer

Kilde: Revisionsretten.

SVAR FRA EU-AGENTURERNES NETVÆRK

Agenturerne værdsætter Rettens positive konklusioner om rigtigheden af deres regnskaber og de transaktioner, der ligger til grund for dem.

2.27. Da Kommissionen kun leverer en grundpakke med moduler til agenturerne i Sysper, er agenturerne betænkelige ved, at de som hidtil fortsat vil være forpligtet til at benytte separate værktøjer til jobvurdering, telearbejde, flekstid og personaleoplysning. IT-landskabet inden for personaleforvaltningen vil derfor kun delvist blive mere ensartet og ikke i så høj grad, som Kommissionen kunne have besluttet.

Agenturerne undersøger også muligheden for at vedtage en fælles tjenesteløsning for at understøtte de ansættelsesprocedurer, der på nuværende tidspunkt ikke er dækket ind af Sysper.

2.39. Inden for udbudsprocedurer er der sket et klart skift i retning af en højere grad af harmonisering af e-værktøjer i løbet af de sidste to år. Det startede langsomt i 2015-2016 med en række e-udbudsmoduler (e-Prior), som blev udarbejdet af DIGIT i samarbejde med BUDG. Siden da er disse e-moduler, som dækker alle faser af udbudsproceduren, i stadig højere grad blevet standardværktøjer for agenturerne. I 2018 tog denne tendens yderligere til, da de nye elektroniske moduler til afgivelse af bud og modulet ABAC LCK blev indført og gjort tilgængelige for agenturerne. Der udarbejdes også moduler til e-evaluering og e-tildeling. Agenturerne giver skridt for skridt afkald på deres egne værktøjer — nogle hurtigere end andre — men uanset tempoet, så er tendensen ikke til at stoppe.

2.42. De forventede effektivitetsgevinster, som uddelegeringen af regnskabsopgaver til Europa-Kommissionen skulle medføre, er i realiteten svære at opnå. For det er ikke budgettets slutresultat, der alene er afgørende for arbejdsbyrden, men afslutningen af regnskabet inden for en stram tidsramme i begyndelsen af året. Erfaringen viser, at afslutningen af mere end et sæt regnskaber (dvs. med yderligere finansiering via delegationsaftaler) nærmest kræver dobbelt så mange ansatte, selv om der arbejdes med mindre beløb (og færre transaktioner). Ved at uddelegere sådanne aktiviteter til Kommissionen vil alle agenturer stadig skulle have et regnskabsteam, da der stadig vil være regnskabsrelaterede opgaver, der skal varetages. Der vil derfor stadig være brug for regnskabskompetencer, og da regnskabsføring er en specialiseret opgave, kan de ressourcer, der frigøres ved at opnå denne mindre gevinst, ikke anvendes til andre opgaver. Så længe dette er tilfældet, vil personalebesparelserne ikke modsvare en fuld-tidsækvivalent. Desuden skal der betales en årlig afgift. Det er derfor kun få agenturer, der har valgt at uddelegere denne opgave til Kommissionen.

2.43. Netværket vil gerne understrege, at der ikke findes noget fortilfælde eller nogen risikoanalyse, der vil kunne begrunde, at regnskabsførerens autonomi øges ved at rapportere direkte til den anvisningsberettigede i stedet for en anvisningsberettiget, der er bemyndiget ved delegation. Visse agenturer har valgt at vedtage et charter for regnskabsføreren, som indeholder bestemmelser om rapportering til det ledende organ efter behov.

KAPITEL 3

Revisionserklæringer og andre agenturspecifikke resultater af revisionen

INDHOLD

3.1. Oplysninger til underbygning af revisionserklæringerne 31

AGENTURER FINANSIERET UNDER FFR-UDGIFTSOMRÅDE 1.a — KONKURRENCEEVNE FOR VÆKST OG BESKÆFTIGELSE 33

3.2. Agenturet for Samarbejde mellem Energireguleringsmyndigheder (ACER) 33

3.3. Støttekontoret for Sammenslutningen af Europæiske Tilsynsmyndigheder inden for Elektronisk Kommunikation (BEREC-kontoret) 38

3.4. Det Europæiske Center for Udvikling af Erhvervsuddannelse (Cedefop) 43

3.5. Det Europæiske Luftfartssikkerhedsagentur (EASA) 46

3.6. Den Europæiske Banktilsynsmyndighed (EBA) 51

3.7. Det Europæiske Kemikalieagentur (ECHA) 56

3.8. Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) 61

3.9. Det Europæiske Institut for Innovation og Teknologi (EIT) 64

3.10. Det Europæiske Agentur for Søfartssikkerhed (EMSA) 75

3.11. Den Europæiske Unions Agentur for Net- og Informationssikkerhed (ENISA) 79

3.12. Den Europæiske Unions Jernbaneagentur (ERA) 83

3.13. Den Europæiske Værdipapir- og Markedstilsynsmyndighed (ESMA) 87

3.14. Det Europæiske Arbejdsmiljøagentur (EU-OSHA) 90

3.15. Det Europæiske Institut til Forbedring af Leve- og Arbejdsvilkårene (Eurofound) 94

3.16. Det Europæiske GNSS-Agentur (GNSS: global satellitnavigationssystem) (GSA) 98

AGENTURER FINANSIERET UNDER FFR-UDGIFTSOMRÅDE 2 — BÆREDYGTIG VÆKST: NATURRESSOURCER 103

3.17. Det Europæiske Miljøagentur (EEA) 103

3.18. EU-Fiskerikontrolagenturet (EFCA) 109

AGENTURER FINANSIERET UNDER FFR-UDGIFTSOMRÅDE 3 — SIKKERHED OG MEDBORGERSKAB 112

3.19. Den Europæiske Unions Agentur for Uddannelse inden for Retshåndhævelse (Cepol) 112

3.20. Det Europæiske Asylstøttekontor (EASO) 116

3.21. Det Europæiske Center for Forebyggelse af og Kontrol med Sygdomme (ECDC) 128

3.22. Den Europæiske Fødevaresikkerhedsautoritet (EFSA) 132

3.23. Det Europæiske Institut for Ligestilling mellem Mænd og Kvinder (EIGE) 136

3.24. Det Europæiske Lægemiddelagentur (EMA) 141

3.25. Det Europæiske Overvågningscenter for Narkotika og Narkotikamisbrug (EMCDDA) 149

3.26. Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) 153

3.27. Den Europæiske Unions Enhed for Retligt Samarbejde (Eurojust) 161

3.28. Den Europæiske Unions Agentur for Retshåndhævelsessamarbejde (Europol) 165

3.29. Den Europæiske Unions Agentur for Grundlæggende Rettigheder (FRA) 169

3.30. Det Europæiske Agentur for Grænse- og Kystbevogtning (Frontex) 173

AGENTURER FINANSIERET UNDER FFR-UDGIFTSOMRÅDE 4 — ET GLOBALT EUROPA 184

3.31. Det Europæiske Erhvervsuddannelsesinstitut (ETF) 184

AGENTURER FINANSIERET UNDER FFR-UDGIFTSOMRÅDE 5 — ADMINISTRATION 188

3.32. Euratoms Forsyningsagentur (Euratom) 188

SELVFINANSIERENDE AGENTURER 191

3.33. EF-Sortsmyndigheden (CPVO) 191

3.34. Den Europæiske Unions Kontor for Intellektuel Ejendomsret (EUIPO) 195

3.35. Den Fælles Afviklingsinstans (SRB) 199

3.36. Oversættelsescentret for Den Europæiske Unions Organer (CdT) 205

KOMMISSIONENS FORVALTNINGSORGANER 209

3.37. Forvaltningsorganet for Undervisning, Audiovisuelle Medier og Kultur (EACEA) 209

3.38. Forvaltningsorganet for Små og Mellemstore Virksomheder (EASME) 213

3.39. Forvaltningsorganet for Det Europæiske Forskningsråd (ERCEA) 217

3.40. Forvaltningsorganet for Innovation og Netværk (INEA) 221

3.41. Forvaltningsorganet for Forskning (REA) 225

3.42. Forvaltningsorganet for Forbrugere, Sundhed, Landbrug og Fødevarer (CHAFEA) 229

3.1. OPLYSNINGER TIL UNDERBYGNING AF REVISIONSERKLÆRINGERNE

Grundlag for erklæringerne

3.1.1. Vi har udført vores revision i overensstemmelse med IFAC's Internationale Standarder om Revision (ISA'erne) og etiske regler og INTOSAI's internationale standarder for overordnede revisionsorganer (ISSAI'erne). Vores ansvar i henhold til disse standarder er beskrevet nærmere i afsnittet om revisors ansvar. Vi er uafhængige i overensstemmelse med Ethics Standards Board for Accountants' (IESBA's) etiske regler for revisorer og de etiske krav, der er relevante for vores revision, og vi har opfyldt vores øvrige etiske ansvar i overensstemmelse med disse krav og IESBA's kodeks. Vi mener, at det tilvejebragte revisionsbevis er tilstrækkeligt og egnet som grundlag for vores revisionserklæring.

Den øverste og den daglige ledelses ansvar

3.1.2. Ifølge artikel 310-325 i TEUF og agenturernes finansforordninger er agenturernes daglige ledelse ansvarlig for at udarbejde og aflægge deres regnskaber på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for regnskaberne. Dette omfatter udformning, gennemførelse og opretholdelse af intern kontrol, som sikrer, at der udarbejdes og aflægges et årsregnskab uden væsentlig fejlinformation, uanset om denne skyldes besvigelser eller fejl. Den daglige ledelse er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Agenturernes daglige ledelse bærer det endelige ansvar for lovligheden og den formelle rigtighed af de transaktioner, der ligger til grund for agenturernes regnskaber.

3.1.3. Ved udarbejdelsen af regnskaberne er den daglige ledelse ansvarlig for at vurdere det enkelte agenturs evne til at fortsætte driften, idet den i relevante tilfælde oplyser om forhold med relation til fortsat drift og anvender regnskabsprincippet om fortsat drift, medmindre den har til hensigt likvidere enheden eller indstille driften, eller ikke har andet realistisk alternativ end at gøre dette.

3.1.4. Den øverste ledelse er ansvarlig for at overvåge agenturernes regnskabsaflæggelse.

Revisors ansvar for revision af regnskaberne og de underliggende transaktioner

3.1.5. Vores mål er at opnå høj grad af sikkerhed for, om agenturernes regnskaber er uden væsentlig fejlinformation, og om de transaktioner, der ligger til grund for dem, er lovlige og formelt rigtige, samt på grundlag af vores revision at afgive erklæringer til Europa-Parlamentet og Rådet eller de andre dechargemyndigheder om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision vil føre til opdagelse af alle væsentlige fejlinformationer og tilfælde af manglende regeloverholdelse. Fejlinformationer og tilfælde af manglende regeloverholdelse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af regnskaberne.

3.1.6. Med hensyn til indtægterne kontrollerer vi tilskud fra Kommissionen eller samarbejdslandene og undersøger agenturernes procedurer for opkrævning af gebyrer og andre indtægter, hvis det er relevant.

3.1.7. Med hensyn til udgifterne undersøger vi betalingstransaktionerne, når udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) på det tidspunkt, hvor de foretages, undtagen forskud. Forskudsbetalinger undersøges, når modtageren forelægger dokumentation for, at midlerne er blevet anvendt korrekt, og et agentur godkender denne dokumentation ved at afregne forskuddet enten samme år eller senere.

3.1.8. Som led i en revision, der udføres i overensstemmelse med ISA'erne og ISSAI'erne, udøver vi professionel dømmekraft og udviser professionel skepsis under hele revisionen. Vi gør endvidere følgende: — Vi identificerer og vurderer risiciene for væsentlig fejlinformation i regnskaberne og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om dette skyldes besvigelser eller fejl, vi udformer og udfører revisionshandlinger, som tager højde for disse risici, og vi indhenter revisionsbevis, der er tilstrækkeligt og egnet som grundlag for vores erklæringer. Risikoen for, at væsentlige fejlinformationer eller regelbrud ikke opdages, er større, hvis de skyldes besvigelser, end hvis de skyldes fejl, da besvigelser kan involvere hemmelige aftaler, forfalskede dokumenter, forsætlige udeladelser, vildledende oplysninger eller tilsidesættelse af intern kontrol. — Vi opnår en forståelse af den interne kontrol, der er relevant for revisionen, med henblik på at udforme revisionshandlinger, der er passende efter omstændighederne, men ikke med det formål at afgive en erklæring om den interne kontrols effektivitet. — Vi vurderer, om de regnskabspraksis, som ledelsen har anvendt, er hensigtsmæssige, og om dens regnskabsmæssige skøn og oplysningerne i forbindelse hermed er rimelige. — Vi konkluderer, om ledelsens anvendelse af regnskabsprincippet om fortsat drift er passende, og, på grundlag af det indhentede revisionsbevis, om der er væsentlig usikkerhed på grund af begivenheder eller forhold, der kan så væsentlig tvivl om enhedens evne til at fortsætte driften. Hvis vi konkluderer, at der er væsentlig usikkerhed, skal vi i vores beretning gøre opmærksom på de tilknyttede oplysninger i regnskaberne eller, hvis disse oplysninger er utilstrækkelige, afgive en erklæring med forbehold. Vores konklusioner er baseret på det revisionsbevis, vi havde indhentet frem til datoen for vores beretning. Fremtidige begivenheder eller forhold kan imidlertid bevirke, at en enhed må ophøre med at fortsætte driften. — Vi vurderer regnskabernes samlede præsentation, struktur og indhold, herunder oplysningerne, og vurderer, om regnskaberne gengiver de underliggende transaktioner og begivenheder på en sådan måde, at der gives et retvisende billede heraf. — Vi indhenter tilstrækkeligt og egnet revisionsbevis vedrørende agenturernes finansielle oplysninger med henblik på at afgive en erklæring om regnskaberne og de underliggende transaktioner. Vi har ansvaret for at lede, overvåge og udføre revisionen. Vi er eneansvarlige for vores revisionserklæring. — Vi tog det revisionsarbejde, der var udført af den uafhængige eksterne revisor i relation til agenturernes regnskaber, med i betragtning som fastsat i artikel 208, stk. 4, i EU's finansforordning (24), hvor det var relevant.

3.1.9. Vi kommunikerer med ledelsen, bl.a. om revisionens planlagte omfang og tidsmæssige placering og om væsentlige revisionsresultater, herunder om betydelige mangler i intern kontrol, som vi identificerer under revisionen.

3.1.10. Blandt de forhold, vi har drøftet med agenturerne, fastlægger vi de forhold, der var mest betydelige ved revisionen af regnskaberne for den aktuelle periode og derfor er de centrale forhold ved revisionen. Vi beskriver disse forhold i vores beretning, medmindre lov eller øvrig regulering forhindrer oplysning om et forhold, eller vi i yderst sjældne tilfælde fastlægger, at et forhold ikke skal oplyses i vores beretning, fordi de negative konsekvenser heraf med rimelighed vil kunne forventes at veje tungere end den offentlige interesses fordele af en sådan oplysning.

Agenturer finansieret under FFR-udgiftsområde 1.a — Konkurrenceevne for vækst og beskæftigelse

3.2. AGENTURET FOR SAMARBEJDE MELLEM ENERGIREGULERINGSMYNDIGHEDER (ACER)

INDLEDNING

3.2.1. Agenturet for Samarbejde mellem Energireguleringsmyndigheder (herefter »agenturet« eller »ACER«), som ligger i Ljubljana, blev oprettet ved Europa-Parlamentets og Rådets forordning (EF) nr. 713/2009 ( 25 ) . Agenturets hovedopgave er at bistå de nationale regulerende myndigheder med på EU-plan at udføre de reguleringsopgaver, der varetages i medlemsstaterne, og om nødvendigt koordinere disse myndigheders indsats. I medfør af REMIT-forordningen ( 26 ) fik agenturet yderligere ansvarsområder sammen med de nationale regulerende myndigheder med hensyn til overvågning af det europæiske engrosenergimarked.

3.2.2. Tabellen viser agenturets nøgletal viser agenturets nøgletal ( 27 ) Tabel Agenturets nøgletal 2016 2017 Budget (millioner euro) 16 13 Ansatte i alt pr. 31. december (28) 103 91 Kilde: Budget offentliggjort i EUT.

REVISIONSRETTENS REVISIONSERKLÆRING TIL EUROPA-PARLAMENTET OG RÅDET — DEN UAFHÆNGIGE REVISORS BERETNING

ERKLÆRING 3.2.3. Vi har: a) revideret agenturets regnskaber, som omfatter årsregnskabet (29) og beretningerne om budgetgennemførelsen (30), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for disse regnskaber, i overensstemmelse med artikel 287 i traktaten om Den Europæiske Unions funktionsmåde (TEUF). Regnskabernes rigtighed Erklæring om regnskabernes rigtighed 3.2.4. Det er vores opfattelse, at agenturets regnskaber for det regnskabsår, der afsluttedes den 31. december 2017, i alt væsentligt giver et retvisende billede af agenturets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Lovligheden og den formelle rigtighed af de transaktioner, der ligger til grund for regnskaberne Indtægter Erklæring om lovligheden og den formelle rigtighed af de indtægter, der ligger til grund for regnskaberne 3.2.5. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Betalinger Erklæring om lovligheden og den formelle rigtighed af de betalinger, der ligger til grund for regnskaberne 3.2.6. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige.

3.2.7. Bemærkningerne i det følgende rejser ikke tvivl om Revisionsrettens erklæring.

BEMÆRKNINGER OM REGNSKABERNES RIGTIGHED

3.2.8. I forbindelse med dette års revision af samtlige EU-agenturer foretog vi en analyse af regnskabsmiljøet, herunder spørgsmålet om rettidig (gen)validering af regnskabssystemer. I oktober 2017 uddelegerede agenturet sin regnskabsfunktion til Kommissionens regnskabsfører. Trods denne væsentlige ændring blev regnskabssystemerne sidst valideret i 2011.

BEMÆRKNINGER OM DEN INTERNE KONTROL

3.2.9. I 2011 fik agenturet en yderligere opgave med hensyn til overvågning af engrosenergimarkedet (REMIT). I 2017 var alle elementerne i REMIT-overvågningsrammen gældende for første gang. Det IT-katastrofeberedskabscenter for REMIT, der oprindelig var blevet etableret i Maribor i Slovenien, blev imidlertid flyttet til agenturets hoveddatacenter i Ljubljana i april 2017. Nu lagres backupdataene således samme sted som de originale data. Dette udgør en betydelig risiko for forretningskontinuiteten i tilfælde af store katastrofer, idet data kan gå uigenkaldeligt tabt.

BEMÆRKNINGER OM FORSVARLIG ØKONOMISK FORVALTNING OG PERFORMANCE

3.2.10. Det Forenede Kongerige meddelte den 29. marts 2017 Det Europæiske Råd sin beslutning om at udtræde af Den Europæiske Union (Brexit). Til forskel fra de fleste andre agenturer foretog agenturet ikke en omfattende analyse af, hvordan Brexit kunne forventes at indvirke på dets organisation, operationer og regnskaber.

3.2.11. Agenturet offentliggør stillingsopslag på sit eget websted og på sociale medier, men normalt ikke på Det Europæiske Personaleudvælgelseskontors (EPSO's) websted, selv om dette ville sikre større gennemsigtighed og bredere offentliggørelse samt give borgerne mulighed for på ét sted at finde alle stillinger opslået af EU's forskellige institutioner og agenturer.

3.2.12. Ifølge deres rammefinansforordning skal agenturerne indføre en fælles løsning for elektronisk udveksling og lagring af information med tredjemand, som deltager i udbud (e-procurement) ( 31 ) ( 32 ) . Eftersom dette krav gælder alle EU's institutioner, er Kommissionen ved at udvikle en fælles IT-løsning, der dækker alle udbudsfaser. Kommissionen lancerede værktøjer til elektronisk fakturering i 2010 (e-invoicing), til elektronisk offentliggørelse af dokumenter vedrørende udbudsbekendtgørelser i EU-Tidende i 2011 (e-tendering) og til elektronisk afgivelse af bud i 2015 (e-submission). Ved udgangen af 2017 havde agenturet endnu ikke indført nogen af disse værktøjer.

OPLYSNINGER OM RAPPORTER FRA DEN INTERNE REVISIONSTJENESTE

3.2.13. I 2017 udsendte Kommissionens Interne Revisionstjeneste revisionsrapporten »Human Resources Management« vedrørende ACER ( 33 ) . Agenturet udarbejdede en handlingsplan med henblik på at adressere en række muligheder for forbedring.

OPFØLGNING PÅ TIDLIGERE ÅRS BEMÆRKNINGER

3.2.14. En oversigt over de korrigerende foranstaltninger, der er truffet som reaktion på Revisionsrettens bemærkninger fra tidligere år, vises i bilaget .

BILAG

Opfølgning på tidligere års bemærkninger

År Revisionsrettens bemærkninger Korrigerende foranstaltninger (Afsluttet/I gang/Ikke igangsat/Ikke relevant) 2014 Ifølge hjemstedsaftalen mellem agenturet og den slovenske regering skal der oprettes en Europaskole i Slovenien. Men her mere end fire år efter aftalens indgåelse er der ikke blevet oprettet nogen Europaskole. I gang 2016 I sin revisionsrapport fra maj 2016 fremhævede Kommissionens Interne Revisionstjeneste (IAS), at der er et stort behov for at præcisere roller og ansvarsområder samt analysere arbejdsbyrden i indkøbsenheden for at sikre mere effektive processer og procedurer. IAS konkluderede også, at planlægningen og overvågningen af indkøb bør forbedres betydeligt. Agenturet og IAS blev enige om en plan for korrigerende foranstaltninger. I gang 2016 Agenturet fremførte 4,9 millioner euro eller 86 % af de forpligtede bevillinger under afsnit III, aktionsudgifter (2015: 1,4 millioner euro eller 59 %). Ligesom i de foregående år vedrører hovedparten af fremførslerne gennemførelsen af REMIT-forordningen om integritet og gennemsigtighed på engrosenergimarkederne, nærmere bestemt 4,7 millioner euro i 2016 (2015: 1,1 million euro). Under afsnit II, administrationsudgifter, fremførte agenturet 1 million euro eller 38 % af de forpligtede bevillinger (2015: 0,8 millioner euro eller 35 %). Ikke relevant 2016 Det stigende fremfremførselsniveau er bekymrende og i strid med budgetprincippet om etårighed. Det har direkte forbindelse med det forhold, at der mod slutningen af året blev afsluttet mange indkøb og underskrevet mange kontrakter, som førte til leverancer og/eller betalinger i det følgende år. I 2016 blev 98 af årets 299 kontrakter underskrevet i november og december (5 976 122,47 euro eller 40 % af den samlede værdi af de kontrakter, der blev indgået i 2016). Agenturet kunne overveje at indføre opdelte budgetbevillinger med henblik på bedre at afspejle aktionernes flerårige karakter og de uundgåelige tidsforskydninger mellem kontraktunderskrivelse, leverance og betaling. I gang

AGENTURETS SVAR

3.2.8. Agenturet er enigt i konstateringen og vil gerne præcisere, at agenturet registrerer alle sine finansielle transaktioner i det finansielle system, der er stillet til rådighed af Europa-Kommissionen og opdateres, vedligeholdes og valideres af Kommissionen. Da regnskabstjenesteydelserne blev outsourcet til Kommissionen fra oktober 2017, vil agenturet acceptere den validering af regnskabssystemet, som Kommissionen vil foretage i 2018.

3.2.9. Lige siden det primære center og katastrofeberedskabscentret for ARIS blev migreret til ACER's interne datacenter i begyndelsen af april 2016 og integreret i ét center for at optimere og styrke ydeevnen og imødekomme øgede pladskrav i juni 2017, kan forretningskontinuiteten ikke længere sikres. Det skal imidlertid bemærkes, at den nuværende situation, hvor forretningskontinuiteten ikke kan garanteres, er blevet påtvunget agenturet som følge af den betydelige nedskæring af dets budget i de seneste to år. Agenturet har gentagne gange gjort Kommissionen og budgetmyndighederne opmærksom på de alvorlige følger af de budgetbegrænsninger, det står over for, men uden noget resultat i form af yderligere ressourcer. Agenturet vil fortsat vurdere muligheden for at genetablere et katastrofeberedskabscenter for ARIS, men har ikke på nuværende tidspunkt budgettet til at gøre dette i 2018. En genoprettelse af katastrofeberedskabscentret ville kræve, at agenturet får tilført yderligere finansielle ressourcer.

3.2.10. I betragtning af, at risiciene i forbindelse med Brexit er blevet anset for meget lave og begrænsede, blev den mulige indvirkning af Brexit kun analyseret uformelt af ledelsen i 2017. I begyndelsen af 2018 iværksatte agenturet en omfattende analyse af indvirkningen af Brexit på dets forvaltning, operationer og finansielle områder med fokus på indvirkningen og de nødvendige foranstaltninger.

3.2.11. I 2014 vedtog agenturets bestyrelse afgørelse AB nr. 15/2014 om agenturets sprogordning. På trods heraf skal agenturet stadig oversætte de stillingsopslag, der offentliggøres på EPSO's websted, til alle EU's officielle sprog. Som følge af sine meget begrænsede finansielle ressourcer, hvilket budgetmyndighederne gentagne gange er blevet gjort opmærksom på, har agenturet ikke råd til at oversætte ethvert stillingsopslag til alle EU's officielle sprog, for at disse stillingsopslag kan offentliggøres på EPSO's websted. I 2017 blev fire af de ni stillingsopslag, herunder to åbne indkaldelser, dog offentliggjort på EPSO's websted og således oversat til alle EU's officielle sprog. De øvrige fem stillingsopslag til stillinger i operationelle afdelinger blev kun offentliggjort på agenturets websted, da disse hovedsagelig var af interesse for kandidater, der allerede arbejdede i sektoren, og som typisk følger agenturets aktiviteter, herunder vores websted. Med denne fremgangsmåde blev der fundet en pragmatisk balance mellem behovet for at nå ud til potentielle kandidater og opnå en effektiv udnyttelse af begrænsede ressourcer.

3.2.12. Agenturet anvender endnu ikke Kommissionens IT-løsning til e-invoicing, e-tendering og e-submission. I løbet af 2018 vil agenturet starte med e-tendering, som efterfølgende vil blive udvidet med anvendelsen af e-submission og e-invoicing i løbet af 2019.

3.2.13. Efter rapporten fra Kommissionens Interne Revisionstjeneste (IAS) om »Human Resources Management« er agenturet enedes med IAS om en handlingsplan og er på nuværende tidspunkt i gang med at gennemføre de anbefalede forbedringer.

3.3. STØTTEKONTORET FOR SAMMENSLUTNINGEN AF EUROPÆISKE TILSYNSMYNDIGHEDER INDEN FOR ELEKTRONISK KOMMUNIKATION (BEREC-KONTORET)

INDLEDNING

3.3.1. Støttekontoret for Sammenslutningen af Europæiske Tilsynsmyndigheder inden for Elektronisk Kommunikation (herefter »støttekontoret«), der ligger i Riga, blev oprettet ved Europa-Parlamentets og Rådets forordning (EF) nr. 1211/2009 ( 34 ) . Støttekontorets vigtigste opgave er at yde faglig og administrativ bistand til Sammenslutningen af Europæiske Tilsynsmyndigheder inden for Elektronisk Kommunikation (BEREC) og under repræsentantskabets vejledning at indsamle og analysere oplysninger om elektronisk kommunikation og formidle bedste reguleringspraksis blandt de nationale tilsynsmyndigheder, som f.eks. fælles fremgangsmåder, metoder eller retningslinjer for EU-regelsættets gennemførelse.

3.3.2. Tabellen viser støttekontorets nøgletal viser støttekontorets nøgletal ( 35 ) Tabel Støttekontorets nøgletal 2016 2017 Budget (millioner euro) (36) 4 4 Ansatte i alt pr. 31. december (37) 27 27 Kilde: Støttekontoret.

REVISIONSRETTENS REVISIONSERKLÆRING TIL EUROPA-PARLAMENTET OG RÅDET — DEN UAFHÆNGIGE REVISORS BERETNING

ERKLÆRING 3.3.3. Vi har: a) revideret støttekontorets regnskaber, som omfatter årsregnskabet (38) og beretningerne om budgetgennemførelsen (39), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for disse regnskaber, i overensstemmelse med artikel 287 i traktaten om Den Europæiske Unions funktionsmåde (TEUF). Regnskabernes rigtighed Erklæring om regnskabernes rigtighed 3.3.4. Det er vores opfattelse, at støttekontorets regnskaber for det regnskabsår, der afsluttedes den 31. december 2017, i alt væsentligt giver et retvisende billede af støttekontorets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dens finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Lovligheden og den formelle rigtighed af de transaktioner, der ligger til grund for regnskaberne Indtægter Erklæring om lovligheden og den formelle rigtighed af de indtægter, der ligger til grund for regnskaberne 3.3.5. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Betalinger Erklæring om lovligheden og den formelle rigtighed af de betalinger, der ligger til grund for regnskaberne 3.3.6. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Andre forhold 3.3.7. I december 2016 anmodede støttekontoret CdT om at oversætte fire indkaldelser af interessetilkendegivelser med henblik på oprettelse af reservelister, selv om alle de stillinger, som budgetmyndighederne havde givet tilladelse til i stillingsfortegnelsen, var besat. Efter vores opfattelse var der ingen begrundelse for at anmode om disse oversættelser i december 2016. Betalingen, der blev foretaget i marts 2017, beløb sig til 106 432,50 euro (dvs. 2,5 % af budgettet for 2017).

3.3.8. Bemærkningerne i det følgende rejser ikke tvivl om Revisionsrettens erklæring.

BEMÆRKNINGER OM REGNSKABERNES RIGTIGHED

3.3.9. I forbindelse med dette års revision af samtlige EU-agenturer foretog vi en analyse af regnskabsmiljøet, herunder spørgsmålet om rettidig (gen)validering af regnskabssystemer. I 2016 uddelegerede støttekontoret sin regnskabsfunktion til Kommissionens regnskabsfører. I 2017 indførte støttekontoret et nyt papirløst system. Disse begivenheder førte til væsentlige ændringer i støttekontorets procedurer og regnskabssystem, men sidstnævnte er ikke blevet genvalideret siden 2013.

BEMÆRKNINGER OM BUDGETFORVALTNINGEN

3.3.10 . I december 2017 indgik støttekontoret både retlige og budgetmæssige forpligtelser for 20 000 euro vedrørende uddannelse, der er planlagt til udgangen af marts 2018. Finansieringen af aktiviteter i 2018 over budgettet for 2017 er ikke i overensstemmelse med budgetprincippet om etårighed.

BEMÆRKNINGER OM FORSVARLIG ØKONOMISK FORVALTNING OG PERFORMANCE

3.3.11. I august 2015 iværksatte støttekontoret et udbud med henblik på indgåelse af en fireårig kaskaderammekontrakt med flere kontrahenter med en anslået markedsvolumen på 3 millioner euro i forbindelse med tilrettelæggelse og planlægning af arrangementer såsom møder, workshopper, konferencer osv. Tildelingskriterierne lagde ikke tilstrækkelig vægt på priselementet. Endvidere dækkede konkurrenceudbuddet ikke de potentielle omkostninger til arrangementerne, men kun tilbudsgiverens forvaltningsgebyr. Udbudsproceduren sikrede derfor ikke tilstrækkelig priskonkurrence, og kontrakten udgør nok ikke det økonomisk mest fordelagtige bud.

3.3.12. Ifølge deres rammefinansforordning skal agenturerne indføre en fælles løsning for elektronisk udveksling og lagring af information med tredjemand, som deltager i udbud (e-procurement) ( 40 ) ( 41 ) . Eftersom dette krav gælder alle EU's institutioner, er Kommissionen ved at udvikle en fælles IT-løsning, der dækker alle udbudsfaser. Kommissionen lancerede værktøjer til elektronisk fakturering i 2010 (e-invoicing), til elektronisk offentliggørelse af dokumenter vedrørende udbudsbekendtgørelser i EU-Tidende i 2011 (e-tendering) og til elektronisk afgivelse af bud i 2015 (e-submission). Ved udgangen af 2017 havde støttekontoret indført e-tendering i forbindelse med nogle udbud, men ikke e-invoicing og e-submission.

3.3.13. Det Forenede Kongerige meddelte den 29. marts 2017 Det Europæiske Råd sin beslutning om at udtræde af Den Europæiske Union (Brexit). Til forskel fra de fleste andre agenturer foretog støttekontoret ikke en omfattende analyse af, hvordan Brexit kunne forventes at indvirke på dets organisation, operationer og regnskaber.

OPFØLGNING PÅ TIDLIGERE ÅRS BEMÆRKNINGER

3.3.14 . En oversigt over den korrigerende foranstaltning, der er truffet som reaktion på Revisionsrettens bemærkninger fra tidligere år, vises i bilaget .

BILAG

Opfølgning på tidligere års bemærkninger

År Revisionsrettens bemærkninger Korrigerende foranstaltninger (Afsluttet/I gang/Ikke igangsat/Ikke relevant) 2014 På budgettet for 2014 var der opført forventede bidrag fra EFTA's (42) nationale tilsynsmyndigheder, som har observatørstatus i BEREC, men de blev ikke til noget, fordi der ikke blev indgået aftaler med EFTA-landene. Ikke igangsat (Ikke under støttekontorets kontrol) 2016 I marts 2016 iværksatte støttekontoret et udbud med henblik på at underskrive én rammeaftale med de to eksisterende internationale skoler i Riga om børn af sine ansatte. I udbuddets tekniske specifikationer er det fastsat, at støttekontoret ville udarbejde én såkaldt kaskadeaftale med flere kontrahenter, som skulle indgås med to økonomiske aktører, men ifølge tildelingskriterierne er valget af skole op til forældrene. Den rammeaftale om 400 000 euro, der blev underskrevet i juli 2016, er derfor baseret på indbyrdes modstridende koncepter, hvad der skaber retlig usikkerhed for støttekontoret og skolerne. Desuden var der ikke behov for en rammeaftale i dette specifikke tilfælde. Ikke relevant 2016 Efter ændret indplacering blev én ansat indsat direkte på løntrin 2 i stedet for på løntrin 1 i en højere lønklasse, hvilket ikke stemmer overens med EU's vedtægt. Ikke relevant 2016 I marts 2016 underskrev støttekontoret en 60 000 euros kontrakt om levering af professionelle støtte- og konsulenttjenester i relation til menneskelige ressourcer. Indkøbet blev udelukkende baseret på pris. At ansætte en konsulent uden at inddrage vedkommendes kompetence og ekspertise som tildelingskriterier sikrer ikke valuta for pengene. Ikke relevant 2016 I 2016 var den gennemsnitlige beskæftigelsesperiode på støttekontoret på 2,58 år, og personaleomsætningen var høj, nemlig 25 %. Dette forhold indvirker på støttekontorets effektivitet og er til fare for gennemførelsen af dets arbejdsprogrammer. Det kan skyldes den lønjusteringskoefficient, der anvendes for værtsstaten (pr. 1. juli 2016: 73 %). Afsluttet 2016 Støttekontorets oprettelsesforordning indeholder ikke krav om periodiske eksterne resultatevalueringer. Støttekontoret bør sammen med Kommissionen overveje at få foretaget en sådan evaluering mindst hvert femte år, som det sker i de fleste andre agenturer. En eventuel fremtidig revision af oprettelsesforordningen bør indføre et sådant krav. Ikke igangsat (Ikke under støttekontorets kontrol)

STØTTEKONTORETS SVAR

3.3.7. På baggrund af den høje personaleomsætning, som ledelsen har peget på som en risikofaktor for udførelsen af sit arbejdsprogram, anmodede støttekontorets forvaltningsudvalg om oprettelse af reservelister for mindst 75 % ( 43 ) af jobprofilerne i agenturet. For at overholde pligten til at offentliggøre indkaldelserne af interessetilkendegivelser ( 44 ) på EPSO's websted ( 45 ) var støttekontoret nødt til at oversætte dokumenterne til alle EU's officielle sprog. Ved at anvende forud opstillede reservelister kan agenturet overholde forvaltningsudvalgets krav om at holde andelen af ubesatte stillinger under 15 % og opslå stillingsannoncer 1 måned fra konstateringen af et ansættelsesbehov. For i fremtiden at reducere de høje udgifter til obligatoriske oversættelser har støttekontoret til hensigt at udarbejde standardskabeloner for stillingsopslag og korte specifikke dele til oversættelse.

3.3.9. I 2016 outsourcede støttekontoret sine regnskabstjenester til Europa-Kommissionen. Europa-Kommissionens regnskabsfører (i GD Budget) stiller derfor alle de tjenester, der kræves i rammefinansforordningens artikel 50, til rådighed for agenturerne, inklusive validering af de lokale systemer. Valideringen er i gang og offentliggjort af Kommissionens regnskabsfører via en officiel meddelelse under ref: Ares(2018)3149885 den 14. juni 2018. Kommissionens regnskabsførers tjenester afslutter processen og udsender en rapport om resultaterne i 4. kvartal 2018.

3.3.10. Støttekontoret indledte forberedelsen af uddannelseseventet allerede i november 2017 efter at have kontaktet de potentielle undervisere og undersøgt, om lokalerne var ledige. Det var derfor nødvendigt at underskrive kontrakten med eventarrangøren for at sikre, at der var undervisere og moderatorer til rådighed, og reservere lokaler til de planlagte undervisningsdatoer. Kontrakten blev undertegnet i december 2017, og forud herfor blev der derfor indgået en budgetforpligtelse som krævet i finansforordningen. Erfaringen viser, at det er meget udfordrende at arrangere en uddannelsesevent i første kvartal af et år uden overførsel fra det foregående år. Ved fremtidige uddannelsesevents vil støttekontoret derfor overveje en anden tidsplanlægning.

3.3.11. Valget af rammekontrakt blev foretaget i 2015. På daværende tidspunkt ansås en »cost-plus-fixed-fee«-kontrakt for at være i overensstemmelse med finansforordningen, da der blev anvendt adskillige cost-plus-fixed-fee-kontrakter og stadig bliver det, af andre EU-institutioner (f.eks. rejsebureau- og banktjenester). På grund af de særlige forhold vedrørende støttekontorets drift er en stor del af udgifterne i forbindelse med støttekontorets events, der dækkes af støttekontoret selv, knyttet til godtgørelse af eksperter, hovedsagelig til offentlige organer etableret i EU-medlemsstaterne (f.eks. nationale tilsynsmyndigheder). Det bør derfor bemærkes, at kontrahenten ikke har indflydelse på denne type udgifter. I fortsættelse af bemærkningerne og den værdifulde udveksling af synspunkter med Revisionsretten vil støttekontoret ved genåbningen af udbuddet også overveje andre typer rammekontrakter, som ikke fandtes under den gældende lovramme i 2015.

3.3.12. Støttekontoret tager rettens bemærkninger til efterretning og underretter denne om, at det har til hensigt at implementere disse moduler inden udgangen af 2018 under hensyntagen til agenturets disponible budgetmidler.

3.3.13. For øjeblikket beskæftiger agenturet ikke britiske statsborgere, som kan blive berørt. Virkningen på agenturets arbejdsbelastning kan først vurderes efter den endelige afgørelse af forholdet mellem EU og Det Forenede Kongerige. I betragtning af, at støttekontorets budgetter og personaleantal ikke blev ændret ved Kroatiens tiltrædelse af EU for at imødegå merudgifter og ekstra arbejdsbelastning og i betragtning af støttekontorets lille budget kunne der forventes en lignende tilgang i forbindelse med Brexit.

3.4. DET EUROPÆISKE CENTER FOR UDVIKLING AF ERHVERVSUDDANNELSE (CEDEFOP)

INDLEDNING

3.4.1. Det Europæiske Center for Udvikling af Erhvervsuddannelse (herefter »centret« eller »Cedefop«), som ligger i Thessaloniki, blev oprettet ved Rådets forordning (EØF) nr. 337/75 ( 46 ) . Centrets vigtigste opgave er at bidrage til udviklingen af erhvervsuddannelse på EU-plan. Centret skal med henblik herpå tilvejebringe og videreformidle dokumentation om erhvervsuddannelsessystemerne.

3.4.2. Tabellen viser centrets nøgletal viser centrets nøgletal ( 47 ) Tabel Centrets nøgletal 2016 2017 Budget (millioner euro) (48) 18 18 Ansatte i alt pr. 31. december (49) 122 117 Kilde: Centret.

REVISIONSRETTENS REVISIONSERKLÆRING TIL EUROPA-PARLAMENTET OG RÅDET — DEN UAFHÆNGIGE REVISORS BERETNING

ERKLÆRING 3.4.3. Vi har: a) revideret centrets regnskaber, som omfatter årsregnskabet (50) og beretningerne om budgetgennemførelsen (51), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for disse regnskaber, i overensstemmelse med artikel 287 i traktaten om Den Europæiske Unions funktionsmåde (TEUF). Regnskabernes rigtighed Erklæring om regnskabernes rigtighed 3.4.4. Det er vores opfattelse, at centrets regnskaber for det regnskabsår, der afsluttedes den 31. december 2017, i alt væsentligt giver et retvisende billede af centrets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Lovligheden og den formelle rigtighed af de transaktioner, der ligger til grund for regnskaberne Indtægter Erklæring om lovligheden og den formelle rigtighed af de indtægter, der ligger til grund for regnskaberne 3.4.5. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Betalinger Erklæring om lovligheden og den formelle rigtighed af de betalinger, der ligger til grund for regnskaberne 3.4.6. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige.

3.4.7. Bemærkningerne i det følgende rejser ikke tvivl om Revisionsrettens erklæring.

BEMÆRKNINGER OM TRANSAKTIONERNES LOVLIGHED OG FORMELLE RIGTIGHED

3.4.8. Håndteringen af to ansættelsesprocesser vedrørende ledende stillinger var svag, og processerne betragtes som uregelmæssige. Den fornødne ledelseserfaring var ikke tilstrækkeligt dokumenteret, og fortrolighedskravene var ikke opfyldt, hvilket rejser tvivl om ligebehandlingen af ansøgerne.

BEMÆRKNINGER OM FORSVARLIG ØKONOMISK FORVALTNING OG PERFORMANCE

3.4.9. Centret offentliggør stillingsopslag på sit eget websted og på sociale medier, men ikke på Det Europæiske Personaleudvælgelseskontors (EPSO's) websted, selv om dette ville sikre større gennemsigtighed og bredere offentliggørelse samt give borgerne mulighed for på ét sted at finde alle stillinger opslået af EU's forskellige institutioner og agenturer.

3.4.10. Ifølge deres rammefinansforordning skal agenturerne indføre en fælles løsning for elektronisk udveksling og lagring af information med tredjemand, som deltager i udbud (e-procurement) ( 52 ) ( 53 ) . Eftersom dette krav gælder alle EU's institutioner, er Kommissionen ved at udvikle en fælles IT-løsning, der dækker alle udbudsfaser. Kommissionen lancerede værktøjer til elektronisk fakturering i 2010 (e-invoicing), til elektronisk offentliggørelse af dokumenter vedrørende udbudsbekendtgørelser i den elektroniske udgave af EU-Tidende i 2011 (e-tendering) og til elektronisk afgivelse af bud i 2015 (e-submission). Ved udgangen af 2017 havde centret ikke indført nogen af disse værktøjer.

OPLYSNINGER OM RAPPORTER FRA DEN INTERNE REVISIONSTJENESTE

3.4.11. I november 2017 udsendte Kommissionens Interne Revisionstjeneste en revisionsrapport om centrets webbaserede tjenester ( 54 ) . Centret udarbejdede en handlingsplan vedrørende eventuelle muligheder for forbedring.

CENTRETS SVAR

BEMÆRKNINGER OM TRANSAKTIONERNES LOVLIGHED OG FORMELLE RIGTIGHED

3.4.8. Vi anerkender Rettens bemærkning vedrørende uregelmæssighederne i forbindelse med de to ansættelsesprocedurer. Cedefop er ved at foretage en indgående vurdering af begge procedurer og se nærmere på afhjælpende foranstaltninger vedrørende både de pågældende to procedurer og ansættelsesprocedurer generelt for at afhjælpe de svagheder, som Retten har konstateret.

BEMÆRKNINGER OM FORSVARLIG ØKONOMISK FORVALTNING OG PERFORMANCE

3.4.9. Cedefop anvender i nogle tilfælde EPSO-platformen. Cedefop offentliggør sine stillingsopslag på sit eget websted samt på agenturernes onlineplatform, som er tilgængelig for alle EU-borgere og anvender forskellige kanaler til at opslå ledige stillinger, f.eks. ReferNet, SkillsNet, Governing Board samt andre måder, f.eks. netværk af økonomer osv. Cedefop offentliggør de ledige stillinger som direktør og vicedirektør på EPSO's websted og anvender sine sociale medier til nøgleposter. Med hensyn til ekstraomkostningen ved oversættelse af stillingsopslagene til alle EU-sprog til EPSO-portalen finder Cedefop ikke, at den står i et rimeligt forhold til den fordel, der opnås.

3.4.10. Cedefop er i færd med at tilslutte sig e-tendering og e-submission (moduler på e-Prior-platformen) i efteråret 2018, hvilket er i overensstemmelse med den i direktiv 2014/24/EU om offentlige udbud fastsatte frist, hvor alle ordregivende myndigheder skal anvende elektronisk udveksling af oplysninger med økonomiske aktører (http://ec.europa.eu/growth/single-market/public-procurement/e-procurement_en). Med henblik herpå samarbejder Cedefop med DIGIT, Kommissionens generaldirektorat med ansvar for at få ordregivende myndigheder med ombord. Den første offentlige udbudsprocedure med e-tendering og e-submission vil blive iværksat i oktober 2018. Alle offentlige procedurer vil fremover blive iværksat ved hjælp af e-værktøjerne. Tidspunktet for indførelsen af e-invoicing afhænger af en beslutning fra Cedefops ledelse om, hvorvidt centret skal anvende ABAC (som støtter e-invoicing som et modul) eller fortsætte med den interne platform, Fibus (som vil gøre det nødvendigt at udvikle en forbindelse til e-invoicing-platformen).

3.5. DET EUROPÆISKE LUFTFARTSSIKKERHEDSAGENTUR (EASA)

INDLEDNING

3.5.1. Det Europæiske Luftfartssikkerhedsagentur (herefter »agenturet« eller »EASA«), der ligger i Köln, blev oprettet ved Europa-Parlamentets og Rådets forordning (EF) nr. 1592/2002 ( 55 ) , som blev ophævet ved forordning (EF) nr. 216/2008 ( 56 ) . Agenturet varetager en række specifikke regulerings- og gennemførelsesopgaver inden for området luftfartssikkerhed.

3.5.2. Tabellen viser agenturets nøgletal viser agenturets nøgletal ( 57 ) Tabel Agenturets nøgletal 2016 2017 Budget (millioner euro) 193 192 Ansatte i alt pr. 31. december (58) 774 771 Kilde: Agenturet.

REVISIONSRETTENS REVISIONSERKLÆRING TIL EUROPA-PARLAMENTET OG RÅDET — DEN UAFHÆNGIGE REVISORS BERETNING

ERKLÆRING 3.5.3. Vi har: a) revideret agenturets regnskaber, som omfatter årsregnskabet (59) og beretningerne om budgetgennemførelsen (60), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for disse regnskaber, i overensstemmelse med artikel 287 i traktaten om Den Europæiske Unions funktionsmåde (TEUF). Regnskabernes rigtighed Erklæring om regnskabernes rigtighed 3.5.4. Det er vores opfattelse, at agenturets regnskaber for det regnskabsår, der afsluttedes den 31. december 2017, i alt væsentligt giver et retvisende billede af agenturets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Lovligheden og den formelle rigtighed af de transaktioner, der ligger til grund for regnskaberne Indtægter Erklæring om lovligheden og den formelle rigtighed af de indtægter, der ligger til grund for regnskaberne 3.5.5. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Betalinger Erklæring om lovligheden og den formelle rigtighed af de betalinger, der ligger til grund for regnskaberne 3.5.6. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige.

3.5.7. Bemærkningerne i det følgende rejser ikke tvivl om Revisionsrettens erklæring.

BEMÆRKNINGER OM REGNSKABERNES RIGTIGHED

3.5.8. I forbindelse med dette års revision af samtlige EU-agenturer foretog vi en analyse af regnskabsmiljøet, herunder regnskabsførerens hierarkiske position og uafhængighed. I agenturet er regnskabsførerens overordnede lederen af finansafdelingen Vi mener, at regnskabsførerens uafhængighed bør styrkes ved at lade ham rapportere direkte til agenturets direktør (administrativt) og bestyrelse (funktionelt).

BEMÆRKNINGER OM TRANSAKTIONERNES LOVLIGHED OG FORMELLE RIGTIGHED

3.5.9. En rammekontrakt er en aftale, der indgås med en leverandør for at fastlægge betingelserne for specifikke indkøb i aftalens løbetid. Med henblik på indkøb af IT-ydelser til en værdi af op til 22 millioner euro valgte agenturet at bruge kaskaderammekontrakter indgået med tre kontrahenter. I forbindelse med denne procedure rangordnes kontrahenterne (i en kaskade) på grundlag af et konkurrenceudbud, og alle specifikke indkøb skal følge rangordningen. Rammekontraktbetingelserne var imidlertid ikke specifikke nok til at sikre fair konkurrence og begrunde en rangordning af kontrahenterne med hensyn til alle fremtidige indkøb. I henhold til gennemførelsesbestemmelserne til finansforordningen ( 61 ) skal der i sådanne tilfælde anvendes konkurrence mellem de udvalgte kontrahenter i forbindelse med de specifikke indkøb.

3.5.10. I henhold til agenturets finansforordning ( 62 ) skal udbud godkendes af bestyrelsen enten i agenturets årlige arbejdsprogram eller ved en ad hoc-finansieringsafgørelse. Én IT-rammekontrakt med et maksimumbeløb på 15 millioner euro blev indgået efter udbud, selv om finansieringsafgørelsen kun dækkede et beløb på 5 millioner euro.

BEMÆRKNINGER OM FORSVARLIG ØKONOMISK FORVALTNING OG PERFORMANCE

3.5.11. I 2014 underskrev Kommissionen på vegne af mere end 50 EU-institutioner og -organer, herunder EASA, en rammekontrakt med én kontrahent om indkøb af IT-hardware og -software og levering af vedligeholdelse og support (IT-ydelser). Rammekontrahenten fungerer som mellemled mellem agenturet og leverandører, der kan levere IT-ydelserne. De fleste af disse IT-ydelser med tilhørende priser er fastlagt i rammekontrakten, som blev indgået på grundlag af et konkurrenceudbud, men kontrakten giver også mulighed for indkøb af IT-ydelser, der ikke specifikt er nævnt i den. Vi reviderede en betaling på ca. 300 000 euro, som blev afholdt, fordi agenturet gennem kontrahenten indkøbte IT-ydelser uden konkurrenceudbud. I 2017 androg de samlede betalinger til rammekontrahenten 2 millioner euro.

3.5.12. Agenturet offentliggør stillingsopslag på sit eget websted og på sociale medier, men ikke på Det Europæiske Personaleudvælgelseskontors (EPSO's) websted, selv om dette ville sikre større gennemsigtighed og bredere offentliggørelse samt give borgerne mulighed for på ét sted at finde alle stillinger opslået af EU's forskellige institutioner og agenturer.

3.5.13. Ifølge deres rammefinansforordning skal agenturerne indføre en fælles løsning for elektronisk udveksling og lagring af information med tredjemand, som deltager i udbud (e-procurement) ( 63 ) ( 64 ) . Eftersom dette krav gælder alle EU's institutioner, er Kommissionen ved at udvikle en fælles IT-løsning, der dækker alle udbudsfaser. Kommissionen lancerede værktøjer til elektronisk f